PARTEA OFICIALĂ 


RÂNDUIELI BISERICEŞTI ÎN STAREA DE ALERTĂ 


Având în vedere că, din 15 mai 2020, încetează starea de urgenţă și aplicabilitatea Ordonanţelor militare care 
au limitat importante aspecte ale vieţii religioase publice a credincioșilor, în urma consultării cu Guvernul 
României, Patriarhia Română transmite următoarele îndrumări către unităţile de cult ale Bisericii Ortodoxe 
Române din ţară, privind accesul credincioșilor ortodocși în lăcașurile de cult, în cimitire, și participarea acestora 
la sfintele slujbe: 


|. Accesul credincioşilor în lăcașurile de cult 

1. Persoanele care au acces în biserică, pentru rugăciune individuală şi spovedanie, vor respecta distanţa de 
2 m, așteptând pe un singur rând. Distanţa de 2 m între două persoane urmează a fi respectată de la intrarea în 
biserică până la părăsirea ei. 

2. Se recomandă vârstnicilor, persoanelor cu probleme majore de sănătate şi persoanelor din grupele cu risc 
sporit să rămână acasă în timpul săvârşirii slujbelor publice. Aceste persoane sunt rugate să meargă la biserică 
înainte sau după slujbele liturgice săvârșite în aer liber, pentru a se ruga individual, spovedi şi împărtăși cu 
Sfintele Taine, în lăcașul de cult, după un orar stabilit în prealabil de comun acord cu preotul paroh. 

3. Persoanele având COVID - 19, persoanele care prezintă simptome de infecţie, persoanele aflate în 
carantină, precum şi persoanele care au intrat în contact cu o persoană infectată nu pot intra în biserică şi 

nici nu pot participa la vreo slujbă, acestea fiind rugate stăruitor să rămână acasă, pentru a nu răspândi boala. 
Însă, pot urmări slujbele acasă prin intermediul televiziunii sau internetului (online). Spovedirea şi Împărtăşirea 
acestor persoane se va face la domiciliu sau la spital, cu respectarea tuturor reglementărilor sanitare aplicabile. 

4. De asemenea, nu se permite accesul în lăcașul de cult a persoanelor care prezintă simptome de infecţie 
respiratorie (tuse, strănut, rinoree). 

5. Ordinea, disciplina, igiena şi respectarea acestor măsuri vor fi asigurate prin angajaţi sau voluntari 
desemnați ai bisericii respective. 

6. La Sfânta Liturghie şi la celelalte slujbe liturgice din timpul săptămânii, din duminici şi sărbători, săvârșite 
în aer liber, lângă lăcașul de cult, pot participa şi credincioşii mireni. 

7. La slujbele săvârşite în afara lăcașurilor de cult, distanţa între credincioşi va fi de 2 m în orice direcţ 

8. Folosirea măștilor de protecţie este obligatorie pentru toţi participanţii la slujbe, cu excepţia slujitorilor 
bisericești care rostesc rugăciuni, predică sau cântă la strană. 

9. Lăcașurile de cult vor fi deschise zilnic credincioșilor pe întreaga perioadă a săptămânii, astfel încât preoţii 
slujitori să poată răspunde tuturor solicitărilor credincioşilor privind Spovedania, Împărtăşania individuală 
şi citirea unor rugăciuni pentru diferite trebuinţe. Astfel, se va evita aglomeraţia credincioşilor la slujbele de 
sâmbătă şi duminică. 

10. Spovedania credincioșilor şi citirea unor rugăciuni pentru aceştia în biserică se vor programa din timp, 
spre a evita aglomerările de persoane. Atât preotul duhovnic, cât și credinciosul care se spovedește vor utiliza 
mască de protecţie şi vor menţine distanţa fizică sanitară de 2 m. Se recomandă, date fiind dimensiunile reduse 
ale majorităţii bisericilor și caracterul secret al Spovedaniei, ca în biserică să rămână doar preotul și penitentul. 
Dezlegarea oferită de preotul duhovnic se pronunţă de la distanţă, fără atingerea penitentului. 

11. Sfânta Taină a Botezului şi Sfânta Taină a Cununiei se vor săvârși în lăcașul de cult cu un număr de 
maximum 16 participanţi (slujitorii bisericeşti, primitorii Tainei, părinţii acestora şi naşii). Aceştia vor respecta 
în biserică distanţa de 2 m. Nu se va săvârşi Taina Botezului pentru mai mulţi copii odată. După fiecare Botez, 
cristelniţa se va goli de apă şi se va dezinfecta. La Taina Cununiei, paharul comun („paharul mântuirii”) se va 
oferi doar mirelui şi miresei (conform rânduielii Slujbei Sfintei Cununii). 

12. Slujba de înmormântare va fi săvârşită în biserică (număr de maximum 16 persoane) sau în aer liber, 
respectându-se toate normele sanitare, distanţă de 2 m şi alte prevederi legale în vigoare. 

13. Credincioşii ortodocși români care nu pot participa fizic la slujbele Bisericii pot urmări Sfânta Liturghie şi 
celelalte slujbe liturgice oficiate în Catedrala Patriarhală la posturile TRINITAS TV şi Radio TRINITAS ale Patriarhiei 
Române sau prin posturile care preiau transmisia. 

14. Credincioşii bolnavi aflaţi la domiciliu sau în spitale pot primi Împărtăşania pentru bolnavi cu respectarea 
strictă a regulilor sanitare, potrivit îndrumărilor speciale pentru aceste cazuri. 


II. Folosirea spaţiului liturgic 

15. La intrare şi ieşire să nu fie necesară atingerea/prinderea mânerului. Acolo unde este posibil, uşa de 
intrare trebuie să fie diferită de cea de ieşire, pentru a se evita intersectarea credincioșilor. 

16. La intervale de patru ore, potrivit dispozițiilor autorităţilor, lăcașul de cult urmează a fi bine aerisit. 

17. La intrarea în biserică, vor fi amplasate soluţii de dezinfectare, iar fiecare credincios care intră în biserică 
îşi va dezinfecta mâinile. 

18. În perioada de pandemie, se va evita atingerea sau sărutarea sfintelor icoane şi a sfintelor moaşte, 
precum şi a mâinii slujitorilor Sfântului Altar, însă evlavia pentru sfintele icoane şi pentru sfintele moaşte se 
va arata printr-o închinăciune, însoţită de semnul Sfintei Cruci, iar respectul pentru ierarh şi preot se va arăta 
printr-un gest de înclinare a capului. 

19. Până la normalizarea situaţiei, nu se vor organiza agape în biserică sau în spaţiile anexe ale acesteia. 

20. La pangarul bisericii va sta o singură persoană care va purta mască de protecţie şi mănuşi. Se va evita 
contactul direct al acestei persoane cu credincioşii din biserică. Ca măsură de siguranţă (acolo unde locul 
destinat pangarului nu este un spaţiu închis), se recomandă montarea unui panou protector din plexiglas cu o 
deschizătură la partea inferioară. 

21. Pentru accesul la lumânărar, se va evita aglomerarea de persoane, prin păstrarea distanţei. 


III. Desfășurarea slujbelor, reguli pentru săvârşirea Sfintei Liturghii 
22. Numărul slujitorilor Sfântului Altar trebuie să fie relativ mic (de pildă, un ierarh, doi preoţi, doi diaconi și 
doi paracliseri), pentru a se putea păstra o anumită distanţă de 2 m între ei. 

23. Cântarea liturgică se realizează de către maximum 3 cântăreţi la parohii și 6 cântăreţi la catedrale, care 
vor păstra între ei distanţa fizică sanitară. 

24. Obiectele liturgice folosite la slujbe se vor curâăţi înainte și după terminarea slujbelor, iar stranele și 
pardoseala vor fi de asemenea curâţite. 

25. Pentru Biserica Ortodoxă Universală, nu există obiecte sacre (sfinţite) de unică folosinţă, ci de folosinţă 
perpetuă (Potir, disc, steluţă şi linguriţă), obiecte care se curăţă înainte de folosire şi după folosirea acestora. În 
practica Bisericii Ortodoxe Universale, folosirea linguriţei comune, la împărtășirea euharistică, nu a fost în trecut şi 
nici în ultimele două luni de pandemie sursă de contaminare pentru vreun credincios ortodox. 

26. Prin urmare, Biserica Ortodoxă Română, potrivit tradiţiei sale liturgice multiseculare, nu poate accepta, 
nici în vreme de pandemie, utilizarea potirului şi linguriţei de unică folosinţă pentru împărtășirea comună 
a credincioşilor în timpul Sfintei Liturghii. În acest sens, cu aprobarea majorităţii membrilor Sfântului Sinod, 
consultaţi în scris în data de 11 mai 2020, modalitatea de împărtășire comună a credincioşilor în timpul Sfintei 
Liturghii, în vreme de pandemie, va fi hotărâtă după data de 1 iunie 2020, în consens cu celelalte Biserici Ortodoxe. 


IV Accesul în cimitire 
27. În cimitire, credincioşii trebuie să respecte regulile de distanţă de 2 m între persoane, cu excepţia membrilor 
unei familii sau cei care trăiesc împreună în aceeași locuinţă. 


X 


28. Activitatea social-filantropică sau caritabilă a parohiilor și mănăstirilor se va adapta la noile nevoi sociale 
şi medicale, respectiv sprijinirea persoanelor care nu se pot deplasa în vederea aprovizionării cu alimente sau 
medicamente, dar cu respectarea tuturor măsurilor de igienă și protecţie stabilite de autorităţi. 

Măsurile prezente au ca scop să protejeze propria noastră sănătate și sănătatea celor din jurul nostru. Viaţa şi 
sănătatea sunt daruri de la Dumnezeu, dar noi avem datoria de a le apăra și cultiva cu responsabilitate permanentă. 

CATEDRALA DUMINICII APOCALIPSEI 


T DANIIL Arhiereul 


Ctitorită de către Însuși lisus Hristos Fiul lui Dumnezeu, pe Crucea Golgotei și la Cincizecime, Catedrala Duminicii 
Apocalipsei are drept temelii cele douăsprezece pietre de temelie ale cetăţii sfinte a Noului lerusalim, cu cele 


douăsprezece nume ale celor 
doisprezece Sfinţi Apostoli 


ai Mielului (Apocalipsă 21, | 


14). Catedrala Apocalipsei 
are douăsprezece porţi, cu 
cei doisprezece îngeri şi cu 


numele celor douăsprezece - 


seminţii ale fiilor lui 
Israel, scrise deasupra lor 
(Apocalipsă 21, 12). 

Catedrala Duminicii 
Apocalipsei are drept 
ferestre biblice, fereastra de 
la corabia lui Noe (Facere 
8, 6), fereastra casei lui 
Rahab din lerihon (losua 
2, 18), „ferestrele cerului” 
din cuvintele  slujitorului 
regelui Samariei, din 
vremea foametei, din zilele 
proorocului Elisei (IV Regi 
7, 2), fereastra proorocului 
Daniel din Babilon (Daniel 
6, 11), fereastra lui Eutih din 
Troa (Faptele Apostolilor 
20, 9) și fereastra izbăvirii 
Sfântului Apostol Pavel din 
Damasc (Il Corinteni 12, 33). 

Stâlpii Catedralei 
Duminicii Apocalipsei sunt 
lachin şi Booz de la templul 
sfânt (III Regi 7, 21) şi Sfinţii 
Apostoli Petru, lacob și loan, 
„care sunt priviţi ca stâlpi”, 
după cuvintele Sfântului 
Apostol Pavel (Galateni 
2, 9). Catedrala Duminicii 
Apocalipsei este luminată de 
cele șapte sfeșnice de aur de 
la începuturile Apocalipsei 
(Apocalipsă 1, 12). 

Clopotele Catedralei 


Duminicii Apocalipsei | 

sunt cele șapte trâmbiţe ale preoţilor de la Ierihon (losua 6, 4) și cele șapte trâmbiţe ale celor șapte îngeri din 
Apocalipsă (Apocalipsă 8, 2 și 6). Cei douăzeci și patru de bătrâni din Apocalipsă, „îmbrăcaţi în haine albe și 
purtând pe capetele lor cununi de aur” (Apocalipsă 4, 4), alcătuiesc soborul cinstiţilor și sfinţiţilor slujitori din 
Catedrala Duminicii Apocalipsei, dimpreună cu îngerii celor șapte Biserici din Asia (Apocalipsă 1, 20), iar psalţii 
şi protopsalţii Liturghiei cosmice săvârşită neîncetat în Catedrala Duminicii Apocalipsei sunt serafimii cei cu câte 
șase aripi din vedenia Sfântului prooroc Isaia, care cântă neîncetat: „Sfânt, Sfânt, Sfânt Domnul Savaot, plin este 
tot pământul de mărirea Lui!” (Isaia 6, 3), îngerii din Noaptea Nașterii Domnului, care înalţă imnul: „Mărire întru 
cei de sus Lui Dumnezeu și pe pământ pace, între oameni bunăvoire!” (Luca 2, 14) și cele patru făpturi vii din 
Apocalipsă, „având fiecare dintre ele câte șase aripi, (și fiind) pline de ochi, de jur împrejur și pe dinăuntru, și (care) 
odihnă nu au ziua și noaptea, zicând: Sfânt, Sfânt, Sfânt Domnul Dumnezeu, Atotţiitorul, Cel ce era și Cel ce este 
şi Cel ce vine” (Apocalipsă 4, 6 și 8). 

Credincioșii și ortodocșii din Catedrala Duminicii Apocalipsei sunt „mulţimea multă, pe care nimeni nu putea 
s-o numere, din tot neamul și seminţiile și popoarele și limbile, stând înaintea tronului și înaintea Mielului, 
îmbrăcaţi în veșminte albe și având în mână ramuri de finic. Și mulţimea striga (și strigă!) cu glas mare, zicând: 
„Mântuirea este de la Dumnezeul nostru, Care șade pe tron, și de la Mielul”. (Apocalipsă 7, 9-10). 

Treptele Catedralei Duminicii Apocalipsei sunt „Cântările treptelor” din Psalmii lui David, iar ușa Catedralei este 
Hristos —,„Ușa oilor” (loan 10, 7). Candelele aprinse de dinaintea Iconostasului cu icoanele Revelaţiei dumnezeiești 
din Catedrala Duminicii Apocalipsei, sunt candelele fecioarelor celor înțelepte, iar Tronul Arhieresc este „tronul 
slavei Sale” ca Drept Judecător (Matei 25, 31). 

Crucea Golgotei din „Sfânta Sfintelor” Catedralei Duminicii Apocalipsei, este și „Semnul Fiului Omului” (Matei 
24, 30) de deasupra bolţii bizantine a Catedralei, iar fulgerul Parusiei Domnului (Matei 24, 27), este focul pogorât 
din cer pe Carmelul Catedralei. Vasul de alabastru cu mir de nard de mare preţ este credinţa și dragostea creștinilor 
faţă de Hristos, scăldat în lacrimile rugăciunilor și pocăinţei lor. În Catedrala Duminicii Apocalipsei contemplăm 
atât potirul de argint al lui Iosif, cât și potirul cu rouă al lui Ghedeon, dar și paharul rugăciunii Domnului din 
grădina Ghetsimani. 

Iconostasul Catedralei Duminicii Apocalipsei este transfigurat de Schimbarea la Faţă a Domnului, sfeșnicul 
cel mare este Învierea Lui, iar ploaia şi binecuvântarea cerului sunt limbile de foc ale Duhului Sfânt de la Rusalii. 
De-a dreapta și de-a stânga Catedralei străjuiesc cei doi stejari biblici: stejarul Teofaniei de la Mamvri și stejarul 
Anghelofaniei de la Ofra, iar la intrarea în Catedrală crește dudul lui Zaheu, „pentru cei mici de statură” (cf. Luca 
19, 3). 

Epicleza epiclezelor din Catedrala Duminicii Apocalipsei stă sub pecetea necunoscută a celor șapte tunete 
(Apocalipsă 10, 3-4), iar Predica predicilor din Catedrala Duminicii Apocalipsei este rostită de către îngerul 
Domnului, „care zboară prin mijlocul cerului, având să binevestească Evanghelia veșnică celor ce locuiesc pe 
pământ și la tot 
neamul și seminţia 5 
și limba și poporul, ; 
zicând cu glas | 
puternic: Temeţi-vă 
de Dumnezeu și daţi 
Lui slavă, că a venit 
ceasul judecății Lui, 
și vă închinaţi Celui 
ce a făcut cerul și 
pământul și marea 
şi izvoarele apelor” 
(Apocalipsă 14, 6-7). 
Catedrala Duminicii 
Apocalipsei plutește 
în veci pe apele râului 
vieţii, limpede cum e 
cristalul” (Apocalipsă 
22, 1). 

GÂNDURI ÎN VREME DE PANDEMIE 


Preot dr. IONEL POPESCU 
Vicar eparhial 


Într-o noapte din perioada stării de urgenţă, somnul nu se lipea nicidecum de pleoapele mele. Am renunţat, 
așadar, la efortul de a adormi, m-am ridicat, am citit, m-am rugat și, după ceva timp, am revenit în patul de odihnă 
convins că, de data aceasta, „zeul somnului” (Hypnos la greci și Somnus, la romani) va avea grijă de mine. Văzând 
că nu se întâmplă nimic, m-am gândit că și acest zeu doarme, așa că am recurs la numărat oile, la plimbatul printr- 
un lan imaginar de grâu, cu spicele unduind în bătaia vântului, dar rezultatul a fost același. Somnul refuza, cu 
încăpățânare, să mă poarte pe aripile sale odihnitoare. 

Am părăsit, din nou, patul și m-am apropiat de fereastra dormitorului. Privirea a îmbrățișat biserica înveșmântată 
în lumină, micul parc parohial și bulevardul pustiu. Doar o mașină a Poliţiei staționa în faţa lăcașului de cult. Totul 
părea încremenit în nemișcare. Liniște deplină și senzaţia de oraș pustiu. 

Pustiu noaptea și pustiu ziua. O sumedenie de gânduri dau năvală peste mine. Cum a reușit un virus, într-un 
timp atât de scurt, să blocheze planeta? Ce s-a întâmplat? Cum de am ajuns întro asemenea situaţie? De săptămâni 
bune nu ne mai întâlnim unii cu alţii, nici măcar cu membrii aceleiași familii. Suntem cu toții izolaţi la domiciliu, iar 
unii sunt chiar în carantină. De câteva săptămâni vorbim numai despre coronavirusul — COVID 19 — despre lipsa 
vaccinului, a unui tratament salvator, despre dotarea precară a spitalelor, despre infectarea personalului medical, 
despre teamă, suferinţă şi moarte. În acest context, la suflet cine se mai gândește? Ne întrebăm, oare, dacă nu 
suntem și noi vinovaţi de ceea ce se întâmplă? Poate am greşit cu ceva? Dacă da, unde și când? În ce constă 
greşeala noastră? Oare ne smereşte Dumnezeu? De ce? Ce rău am făcut? L-am minţit? L-am înşelat? L-am uitat? 
Ultima întrebare mă frământă și nu mă lasă să adorm. Cred că aici este problema. 

Te-am uitat, Doamne! Multe zile și săptămâni, ba chiar ani la rând nu ai mai făcut parte din viaţa noastră! Nu ai 
mai făcut parte din trăirile și din preocupările noastre! Căile Tale nu au mai fost și căile noastre! Ne-am ales, bieţii 
de noi, alte căi pe care să mergem! Am uitat să mergem pe calea binelui, care duce la Tine, Părintele nostru și am 
ales calea cea largă care ne-a dus în,„ţara îndepărtată” a păcatului. 

Pe cărărille bisericilor noastre a crescut, în ultimii ani, iarba. Tu ne-ai chemat, dar noi nu am auzit glasul Tău 
părintesc! Sau l-am auzit, dar nu Te-am ascultat! 

Dangătul clopotelor, care ne chemau la Tine, a început să ne deranjeze! Am trecut, uneori zilnic, pe lângă 
biserica în care Tu erai singur, dar nu ne-am gândit la Tine! 

Am cerut cu îngâmfare și cu obrăznicie partea ce credeam că ni se cuvine din averea pe care nu noi am 
agonisit-o şi am plecat de lângă Tine, fără să privim înapoi. 

Rătăcim de multe decenii, prin pustiul plăcerilor trupești. Plăcere după plăcere înregistrăm în catastiful tot mai 
voluminos al vieţii noastre pământești. Foamea și setea de plăceri și distracţii, de bani și de avere sunt de neoprit. 

Sfârşit de săptămână la munte și la mare, cozi interminabile de mașini pe drumurile patriei: nervi, claxoane, 
ceasuri și zile pierdute în trafic. Nimic nu ne poate însă opri. E viața mea - auzim mereu - și fac ce vreau cu ea.E 
dreptul meu de a trăi cum doresc și de a-mi împlini toate poftele. 

Nici nu se estompau bine amintirile unei vacanțe costisitoare că deja plănuiam alta și mai costisitoare, mai ales 
în locuri exotice, unde nu visam să ajungem vreodată. Ne simţeam bine când primeam aprecieri pentru imaginile 
şi impresiile postate online. Asta da viaţă! 

În acest timp, Tu, Doamne, erai singur în biserici şi în mănăstiri sau înconjurat doar de câţiva credincioşi, 
în așezămintele pentru vârstnici și pentru copiii părăsiți ori orfani, în apartamentele și în casele insalubre ale 
semenilor nevoiași, unde era nevoie de o bucată de pâine, de un dram de mângâiere și de o rază de speranţă. 

Noi petreceam în locuri şi localuri de 5 stele, Tu ștergeai lacrimile de pe obrazul părinţilor care-și plângeau 
copiii plecaţi la muncă prin alte ţări. Noi eram preocupaţi doar de imaginea personală, de city break-uri și de 
prosperitate, Tu intrai în casele miilor de copii înlăcrimaţi, îi legănai și le astâmpărai dorul după părinţii pe care 
nu-i văzuseră de multă vreme. 

Noi nu aveam însă timp de asemenea lucruri minunate. Altele erau idealurile noastre. Trebuia, cu orice preţ, 
să ne trăim viaţa. Oricum, nu era suficient timp pentru câte dorinţe și planuri aveam. Unii am devenit repede 

și fără cine ştie ce efort, vedete, vipuri, ba chiar dive. Mai era doar un pas până îi declaram zei. Sau poate unii 
se şi credeau. Maşini scumpe, bani mulţi, nu de puţine ori necinstiţi și nemunciţi, furaţi de la gura copiilor şi 
a oamenilor nevoiaşi. Dar ce contează! Noi ne descurcăm, suntem șmecheri. Şi tot așa, zi după zi, săptămână 
după săptămână, an după an, până când, dintr-odată, totul s-a năruit. Nu pot să cred că mie, cel adulat, puternic, 
influent, arătos, plin de bani mi s-a întâmplat așa ceva. Am fost în turnul strălucitor al Babilonului modern și acum 
am ajuns să mănânc roşcove? 

Doamne! Am spus cumva acest cuvânt, pe care nu l-am rostit de atâta vreme? Mă vei auzi oare? Te-am supărat, 
Tată ceresc? Te-am uitat? Te rog, nu mă uita! Te-am părăsit atâta timp? Te rog, nu mă părăsi! 

Deasupra capului meu plutește acum ameninţarea morţii. Mă simt înconjurat de îngerii răi. Teama, frica, 
angoasa nu-mi dau pace. Da, teama de boală și de moarte. Nu mai știam că există. Nu m-am gândit, în vâltoarea 
plăcerilor, la dictonul Memento mori! („Adu-ţi aminte că vei muri!”). 

Acum, am hotărât să mă întorc la Tine. Mă vei reprimi în brațele Tale? lată, sunt eu, cel cu bani mulți, pe care nu 
mai am cum să-i folosesc. Sunt eu, cel cu case și proprietăţi valoroase în ţară și peste hotare. Cu afaceri prospere, 
blocate de când a început pandemia. Sunt eu, cel care nu mai știu de când nu m-am mai rugat, nu am ţinut 
nici măcar o zi de post, ba chiar m-am cununat în zi de post, pentru că atunci mi-a convenit, atunci aveam sală 

cu sute de locuri și muzica pe care mi-am dorit-o. Sunt eu, cel care nu mi-am dorit copii, ca să-mi pot trăi viața 
fără obligaţii familiale și să gust din toate plăcerile. Sunt eu, cel care am divorțat şi m-am recăsătorit, fără să mai 
primesc binecuvântarea lui Dumnezeu, sunt eu cel mândru, lacom, egoist, insensibil, necinstit, corupt, mincinos 
şi rău la suflet. 

Primește-mă, Tată! Nu vezi că acum sunt desculț, flămând, fără bani și bijuteri, fără case și mașini, ci doar cu 
hainele rupte? Nu vezi că eu, cel golit de orizontul cultural și spiritual, pierdut în mocirla păcatelor, mă întorc 
smerit la Tine, fiindcă fără Tine sunt pierdut? lartă-mă! Primește-mă, Doamne Dumnezeul meu! Auzi-mă, Doamne! 
Nu-Ţi întoarce de la mine fața Ta! Nu mă pierde cu cei ce fac fărădelegea! Sunt și eu unul dintre fiii Tăi și acum 
mă întorc la Tine rănit, dar plin de căinţă și de speranţă. lartă-mă, miluieşte-mă și mă primește în braţele Tale 
părintești! lată, fac ceea ce nu am făcut niciodată. Recunosc că am greșit și plâng, dar sunt atât de fericit că Te-am 
regăsit, Doamne. 

Cu adevărat, numai la Tine este pacea, bucuria, lumina, speranţa, binecuvântarea, mulţumirea și fericirea! Tu 
ești adevărul și eu nu mai doresc să trăiesc în minciună. 

Mi-e tare dor de familia în care nu am mai crezut și pe care am făcut-o, de atâtea ori, să sufere. Mi-e dor de 
copiii pe care aș fi putut să-i am, dar din iubirea de mine însumi nu i-am lăsat să vină pe lume. Mi-e dor de casa 
părintească şi de fântâna cu apă rece și cristalină din curte. Mi-e dor de Paști și de Crăciun, de Rusalii și de Sfânta 
Maria Mare. Doamne, cât îmi doresc să aud acum toaca și clopotele care mă cheamă la Tine! 

Ajută-mă, Stăpâne, să îmbrac haina cea nouă a pocăinţei, a smereniei, a dragostei față de Tine, de Biserică și 
de semeni, și să redevin „copilul cu ochi senini” care împlinește voia Ta cea sfântă și suspină după normalitatea 
pierdută a vieţii pământești. 


Învierea , 


POSTUL, ÎNTRE SPIRITUALITATEA 
ORTODOXĂ ŞI ŞTIINŢĂ 


Preot prof. univ. dr. SORIN COSMA 


După cum se știe, postul este abţinerea sau înfrânarea totală sau parţială de la mâncare și băutură pe timp 
limitat în scop religios — moral. 

Din această definiţie rezultă că postul recomandat de Biserica noastră are un caracter specific, în sensul că, 
reprezentând abţinerea totală sau parţială de la mâncărurile numite, de dulce“ (produse animale, lactate, ouă, 
grăsimi animale, băuturi alcoolice), postul vizează și cantitatea produselor, evitând posibilitatea paradoxală 
de îmbuibare cu mâncăruri de post... Prin urmare, abţinerea sau înfrânarea totală sau parțială de la mâncare 
și băutură are ca scop dobândirea unei vieţi cumpătate. lar pentru a realiza acest obiectiv, postul trupesc este 
un exercițiu în vederea creșterii duhovnicești. De aici rezultă că postul trupesc trebuie să se îmbine armonic 
cu postul duhovnicesc, în sensul că abţinerea de la bucate se îngemănează cu abţinerea de la păcate. În 
acelaşi timp, constituindu-se ca un exerciţiu duhovnicesc, postul primește și un caracter religios-moral, în 
sensul că depășind forma unei simple diete alimentare, abţinerea de la bucate are rolul de a cultiva viața 
spirituală, prin intensificarea vieții de rugăciune, precum și a celorlalte virtuţi specifice vieţii în Hristos prin 
Duhul Sfânt; în special: smerenia, pocăinţa, blândeţea, dreptatea, inima curată, pacea sufletească, și mai ales 
actele de caritate prin care ne arătăm iubirea faţă de Dumnezeu și faţă de semeni. Întru atât de rodnică era 
comuniunea frățească a primilor creștini încât „dacă la ei era cineva nevoiaş și sărac, şi ceilalți nu aveau bucate 
prisositoare, atunci posteau două sau trei zile ca să împlinească nevoia de hrană a săracilor”!. 

Sintetizând înţelesul spiritual al postirii, Sfântul Grigorie de Nyssa arată că,„pe lângă postul cel trupesc şi pe 
lângă înfrânarea cu privirea la lucrurile materiale, mai este şi un post netrupesc şi o înfrânare nematerială; iar 
acestea nu sunt altceva decât îndepărtarea sufletească de la cele rele. De altfel, numai în vederea acesteia ni 
s-a legiuit nouă şi înfrânarea de la mâncăruri. Îndepărtaţi-vă deci, cu postul vostru sufletesc, de la răutate!... 
Înfrânaţi-vă de la poftirea lucrurilor străine! Fugiţi de câştigul nedrept!... Ce câştig vei avea dacă nu mănânci 
cele ale tale, dar iei, în schimb, cu nedreptate, cele ale săracului? Şi unde este credinţa ta creştină dacă bând 
numai apă, ţeşi în schimb, vicleşuguri şi însetezi de sânge, din răutate? luda a postit şi el împreună cu cei 
doisprezece; dar neputându-şi ţine în frâu patima iubirii de arginţi, cu tot postul lui nu a putut agonisi nimic 
spre mântuire. Nici diavolul nu mănâncă fiindcă este duh fără de trup; dar din cauza răutăţii, s-a prăvălit, 
totuşi, dintru înălţime...Vă spun de mai înainte şi vă dau de mai înainte mărturia mea, că apa, verdeţurile 
şi masa cea fără de carne, nu vă va folosi la nimic atâta vreme cât dispoziţia voastră lăuntrică nu va fi şi ea 
pe potriva înfăţişării voastre din afară. Postul a fost legiuit pentru curâţia sufletului. Deci, dacă sufletul este 
întinat de gânduri şi de hotărâri rele, pentru ce atunci, mai consumăm în zadar numai apă?... Postul este 
temelia virtuţii“?. 

În altă ordine de idei, Postul - spun Sfinţii Părinţi — este de origine divină. El a fost instituit mai întâi de 
Dumnezeu, înaintea căderii omului în păcat, şi rezidă în porunca: „să nu mâncaţi!“ Astfel, în paradis — spune 
Sfântul Vasile cel Mare - nu se cunoştea nici tăierea animalelor, nici băutul vinului, „nici toate care tulbură 
mintea omenească“?. 

Necesitatea postului este motivată şi de hrana dată prin poruncă divină primilor oameni:,lată vă dau toată 
iarba ce face sămânță pe toată faţa pământului şi tot pomul ce are sămânță în el. Aceasta va fi hrana voastră“ 
(Facerea 1, 29). Tălmăcind această poruncă divină referitoare la hrana omului întrun limbaj tehnic, e ca şi cum 
am spune că motorului cutare pentru funcţionare optimă îi este necesar un anume carburant... 

Altfel spus, vei putea folosi, dacă vrei, şi alte forme de combustibil, dar acestea vor crea dificultăţi în 
funcţionarea maşinii... Şi-au dat seama oamenii mai târziu că această poruncă divină corespunde întru totul 


1 Apologia lui Aristide, XV, 9, trad. Pr. Prof. D. Fecioru, rev. Mitropolia Banatului, nr. 7-8 / 1983 p.432-433 
2 Despre iubirea faţă de săraci, trad. Pr. Olimp N. Căciulă, în rev.„Glasul Bisericii”, nr. 11-12 / 1957, p.672-673. 
3 Omilia | despre post, Cuvântul III, trad. Pr. D. Fecioru, PSB 17, p.348. 

naturii lor. l-au înţeles mai bine sensul atunci când păcatul i-a făcut victime plăcerilor, poftelor şi îmbuibării... 
Dar, pentru a-şi salva natura din tirania obsedantă a mâncării şi băuturii, înţelepţii au creat dieta ca fel de trai 
adecvat, corespunzător nu numai cu privire la hrană şi băutură, ci şi referitor la somn sau la raporturile cu 
mediul înconjurător. 

Cultivând dieta, s-a ajuns la virtutea cumpătării, unde legea de bază era: „mănâncă pentru ca să trăieşti, nu 
trăi ca să mănânci!“ Sau cu privire la băutură, că primul pahar de vin îl bei de sete; al doilea de voie bună, iar al 
treilea şi celelalte duc la nebunie... Referitor la timpul când trebuie să serveşti masa, se obişnuia să se spună 
că masa de dimineaţă să o serveşti singur, cea de la prânz, cu prietenii, iar cina cu duşmanii. 

Toate acestea vin să confirme autoritatea divină a poruncii date în paradis cu privire la hrana oamenilor, la 
modul lor cumpătat de a se hrăni. Numai acest mod cumpătat de a se hrăni aduce sănătate şi bunăstare firii 
şi vieţii omeneşti. 

Pătrunzând în tainele şi miracolul vieţii, ştiinţa modernă oferă o adevărată pledoarie pentru hrana cea 
dintâi a omului, hrana recomandată de Creatorul însuşi. 

Să vedem însă mai în detaliu demonstraţia şi recomandarea ştiinţei. Pornind de la afirmaţia unanim 
recunoscută că viaţa poate fi considerată un anumit mod de chimizare a unuia dintre cele mai răspândite 
elemente din natură - carbonul, plantelor verzi le revine această sarcină prin miraculosul fenomen al 
fotosintezei. Această sinteză a luminii solare este făcută de plantă prin miraculoşii pigmenţi clorofilieni, ca 
substanţe organice puse de Creator în structura plantei. Aceştia luând din mediul înconjurător dioxidul de 
carbon şi apa, în prezenţa temperaturii pozitive şi a luminii solare se produce fotosinteza, ca un adevărat 
miracol prin care carbonul anorganic se transformă în carbon organic. Şi astfel apare viaţa. Procesul de 
chimizare a carbonului mineral în carbon organic este strâns corelat cu alte circa 60-62 elemente chimice 
(din cele 110 cunoscute în univers). Dintre acestea menţionăm: oxigenul, hidrogenul, azotul, sulful, fosforul; 
precum şi alte elemente aflate într-un procentaj mai mic, dar indispensabile organizării şi desfăşurării vieţii 
pe pământ, cum ar fi: magneziul, cuprul, fierul, cobaltul, clorul, iodul, potasiul etc. Aceste elemente sunt 
luate de plantă din pământ sau din mediul înconjurător. Ele îndeplinesc rolul de biocatalizatori, care ajută la 
formarea reacţiilor chimice ale fotosintezei. Dintre aceştia, magneziul, de pildă, este un adevărat stimulent 
al fotosintezei prin captarea energiei solare. După cum arătam, prin fotosinteză, pigmenţii clorofilieni 
transformă carbonul mineral în carbon organic, pe care unindu-l cu oxigenul şi hidrogenul alcătuiesc cea mai 
simplă formă de substanţă organică: glucoza. Deşi încorporează doar trei elemente chimice: carbon organic, 
oxigen şi hidrogen, printr-un proces miraculos, glucoza reuşeşte să preia din lumina şi căldura solară o mare 
cantitate de energie chimică, care rămâne potenţială. Dar, odată intrată în organismul uman, în urma arderilor 
celulare, energia potenţială aflată în glucoză, se transformă în energie actuală, adică în energie vitală. 

Mai departe, mergând pe urmele Creatorului, observăm că prin fotosinteză se produce încă un fenomen 
esenţial. Şi anume, plantele fotosintetizate, pornind de la glucoza existentă, reuşesc cu forţe proprii numai 
de ele ştiute să diversifice, să transforme substanţele organice din ele în celelalte două grupe de substanţe 
organice proprii materiei vii şi anume în proteine şi lipide, cărora li se asociază şi acizii nucleici. 

De aici vedem că prezenţa glucozei ca produs primar de sinteză organică motivează de la bun început 
de ce alimentele de origine vegetală primează într-o alimentaţie raţională, asigurând valoarea nutritivă a 
tuturor categoriilor de alimente recomandate ca hrană de post. Încercăm să motivăm aceste afirmaţii cu 
date privind valoarea nutritivă a acestor categorii de substanţe. Astfel, bazele biochimice ale alimentaţiei 
raţionale evidenţiază ca factori nutritivi: proteinele, lipidele, glucidele, vitaminele, sărurile minerale şi apa. 
Pe lângă funcţiile de bază ale acestor principii alimentare, considerăm că rolul energetic primează mai ales 
când aceşti factori în perioada de post sunt în exclusivitate de origine vegetală, deoarece leguminoasele 
(fasole, mazăre, linte), sau cele din grâu, orez, germenele de porumb, oferă organismului surse energetice ce 
satisfac cerinţele noastre. Valoarea energetică a principiilor alimentare de origine vegetală se motivează mai 
ales prin faptul că din arderile biologice celulare ale produşilor de origine glucidică (zaharuri şi derivatele lor 
conţinute în pâine, legume, fructe) rezultă energie vitală în cantitate de 4, 1 calorii/g de glucide şi cantităţi 
neglijabile de apă şi dioxid de carbon, faţă de care organismul se comportă normal, fără a face apel la eforturi 
suplimentare pentru neutralizarea lor. În acelaşi timp, procentual leguminoasele uscate asigură 25-20 % din 
necesarul zilnic de proteine, cărora li se adaugă pâinea cu 10 %; pastele făinoase cu 15-10 % şi nucile cu 17 %. 
Acestora li se adaugă apoi uleiurile vegetale, germenii de porumb şi margarina. Referitor la glucide, ele sunt 
asigurate de zahăr: 100 %, paste făinoase: 60-80 %; pâinea: 50 %; produsele zaharoase: 70-75 %; leguminoase 
uscate: 50-60 %; leguminoase proaspete şi fructe: 10-20 %. La aceasta mai adăugăm şi faptul că produsele de 
origine vegetală asigură aproape în exclusivitate necesarul de vitamine şi săruri minerale. 


Învierea 9 


Pe de altă parte, metabolizarea energetică a produşilor alimentari de origine animală (carne, brânzeturi, 
lapte, ouă etc.), pe lângă energia furnizată: 9,1 calorii/g de lipide, sau 4,3 calorii/g de proteine, pe lângă 
apă şi dioxid de carbon (similar cu cele din glucide), lor li se adaugă produși secundari, extrem de toxici 
pentru organism; iar pentru neutralizarea lor la nivelul ficatului, rinichilor şi altor organe sunt depuse eforturi 
suplimentare. Dintre aceştia amintim: amoniacul, ureea şi acidul uric derivați din proteine; şi corpii cetonici, 
derivați din lipide. Aceştia acţionează asupra sistemului nervos, endocrin, renal, hepatic, muscular, şi nu de 
puţine ori le dereglează buna lor funcţionalitate, manifestându-se prin dureri musculare, amețeli, greţuri, 
cefalee, oboseală. 

Este adevărat că organismul uman, prin funcţia antitoxică a ficatului şi a rinichilor, reuşeşte de cele mai 
multe ori, prin mecanisme biochimice complicate, să neutralizeze aceste substanţe nocive, dar nu de puţine 
ori cu eforturi suplimentare, mai ales când se abuzează de o nutriţie „carnală”. Neputând face faţă acestor 
cerinţe, se instalează bolile renale şi hepatice. Prin depunerea acizilor graşi saturați, proveniţi din grăsimile 
animale, pe pereţii vaselor de sânge, se ajunge la ateroscleroza, cu manifestările sale clinice multiple, precum: 
infarctul miocardic, hemoragia cerebrală, arteriopatia membrelor inferioare. La fel şi obezitatea poate fi 
determinată de o alimentaţie excesivă. Ea se manifestă prin creşterea exagerată a greutăţii corporale datorită 
acumulării unei cantităţi mari de grăsime în țesutul subcutanat şi în jurul viscerelor. 

Obezitatea nu numai că „îngreunează“ organismul, dar se asociază diabetului. Se apreciază că peste 80 % 
dintre diabetici sunt sau au fost obezi; iar 30-40 % dintre obezi au şi un diabet mai evident sau mai ascuns. 
Datorită fenomenului de insulinorezistenţă a obezului, se impune ca orice diabetic obez să slăbească pentru 
a-şi scădea glicemia. Şi exemplele pot continua... 

Defineam de la început postul şi ca o abţinere de la băutură (alcoolică). Pe lângă faptul că rătăceşte mintea, 
având consecinţe nefaste sub aspect profesional, familial, social, economic etc., nocivitatea alcoolului se 
manifestă mai ales la nivelul organelor vitale, precum: nervi, inimă, stomac, rinichi, ficat. Când este vorba 
de ficat şi rinichi, alcoolul „obligă“ la eforturi deosebite pentru neutralizarea produşilor secundari rezultați 
din metabolizarea lor energetică, şi nu în puţine cazuri, celulele hepatice şi cele renale cedează, ceea ce 
constituie punctul de plecare în dereglările lor funcţionale, inclusiv „pregătirea“ terenului pentru maladiile 
canceroase... 

Referindu-ne acum, şi numai în treacăt, la numărul caloriilor necesare organismului, apare diferenţa dintre 
lipide şi glucide. În cazul tinerilor în dezvoltare, care au nevoie de o mai mare cantitate de calorii, sau a 

adulţilor care depun efort suplimentar în munci grele, nu se poate admite în nici un caz carenţa. Efectele 
carenţiale sunt tot atât de dăunătoare vieţii biologice şi sănătăţii ca şi elementele nocive despre care am 
vorbit până acum. Numai că diferenţa calorică poate fi echilibrată printr-un supliment alimentar cantitativ, ca 
în cazul dietei medicale. Adică, în loc să servim trei mese pe zi, vom servi cinci mese (în intervale mai scurte 
de timp), fiindcă şi organismului „îi convine“ şi „preferă“: „puţin şi des”. În felul acesta se evită saturaţia care 
poate provoca indigestii şi care „îngreunează“ organismul, punându-l la efort suplimentar. Pe de altă parte, 
mâncarea de post bogată în glucoză are avantajul că se diversifică în organism, satisfăcând necesarul de 
proteine şi lipide. (Ne dăm seama mai uşor de acest mecanism biologic dacă ne gândim la faptul că perfuziile 
pe care le-am văzut cu toţii în spitale se fac cu glucoză.) 

Pentru armonizarea naturii fizice şi spirituale a omului, postul trupesc va fi orientat etic, prin îmbinarea 
armonică cu postul sufletesc, manifestat încă dintru început prin disciplinarea simţurilor. E vorba, în fond, de 
o înfrânare a simţurilor de a nu cădea pradă ispitelor care să le stimuleze spre pierderea stăpânirii de sine. Prin 
educarea simţurilor se ajunge la o simbioză a vieţii trupeşti şi sufleteşti. lar armonizarea sinergică a simţurilor, 
cu ajutorul harului divin, conduce la convertirea patimilor în virtuţi, ajungând la „senzaţia divinului“, ca 
spiritualizare a trupului. 

Implicând deopotrivă funcţiile sufleteşti şi trupeşti ale omului, postul îndeplineşte şi o funcţie educativă, 
constituind un exerciţiu permanent spre virtute. Am văzut din cele până aici tratate că postul reprezintă un 
model de viaţă naturală şi raţională. Şi când spunem „raţională”, apreciem că postul are o acţiune benefică 
atât asupra trupului, cât şi asupra sufletului, asigurând astfel sănătatea întregii fiinţe umane. Faptul că vasele 
sanguine ale creierului sunt lipsite de toxine şi depuneri face ca mintea să rămână mereu lucidă, iar inteligenţa 
activă şi spontană; memoria proaspătă şi fidelă; imaginaţia, orientată creator, este lipsită de reprezentările 
subconştientului instinctiv. 

Pentru voinţă, postul este un exerciţiu de educaţie şi fortificare, dat fiind faptul că atât nesaţiul, îmbuibarea 
cât şi alcoolismul sunt defecte, ba chiar maladii ale voinţei. De aceea, pentru voinţă, postul este o adevărată 
terapie, fiindcă nu e totdeauna şi pentru toţi uşor să postească... Abstinenţa de la mâncare şi băutură, mai 
ales sub formă integrală, dar şi parţială, produce o pierdere de energie, lasă un gol, pe care instinctul de 
conservare îl resimte şi se „revoltă”. Dar conştientul se impune prin puterea voinţei, sau prin exersarea voinţei. 
Şi astfel, voinţa se întăreşte, aducând în viaţa sufletească a omului stăpânirea de sine. Dacă ar fi să vorbim 
în termeni anatomo-fiziologici, am spune că prin voinţă conştiinţa „învinge“ hipotalamusul, ca sediu al 
instinctelor primare, şi prin biruinţa spiritului, omul devine din ce în ce „mai-OM”. Devine adică, o fiinţă liberă 
care poate spune NU instinctului orb, dobândind lumina vieţii. 

Astfel, prin harul lui Dumnezeu, care îi luminează mintea și îi fortifică voinţa, omul reuşeşte să domine 
atât „pofta ochilor şi trufia vieţii“ (| loan 2, 16), precum şi mânia, ura, invidia, încât postul trupesc se îmbină 
armonios cu postul sufletesc, devenind virtute religios-morală. 

În altă ordine de idei, privind aspectul spiritual al postului, constatăm două elemente neconforme 
autenticităţii lui. 

În primul rand, privind aspectul spiritual al vietii cumpătate se poate constata un paradox al postirii 
specific epocii postmoderne, atât sub obsesia plăcerii cât și a înșelării gustului. Concret, e vorba de căutarea 
satisfacerii plăcerii gustului cu mâncăruri de post, în sensul că mintea iscoditoare şi vicleană a omului a 
inventat o adevărată artă culinară cu mâncăruri de post, din care nu lipsesc torturile şi prăjiturile fine şi 
gustoase, fructele exotice, băuturile de cea mai bună calitate, precum şi alte „dezlegări“ la diferite sortimente 
de cărnuri de peşte şi de vieţuitoare acvatice „fără sânge”, care întrec prin gusturile lor rafinate multe din 
mâncărurile numite „de dulce” Poate fi vorba în astfel de situaţii chiar de o îmbuibare cu mâncăruri de post. În 
acest caz, rolul educativ al înfrânării sau abţinerii de la plăcere, care în fond este legea de bază a înduhovnicirii, 
este neglijat, ca să nu spunem compromis... 

În al doilea rând, se constată că bucuria sfântă a marilor praznice este din ce în ce mai mult înlocuită cu 
îmbuibările la mâncare și băutură, pregătite cu multă trudă, încât credincioasele - gospodine se plâng de-a 
dreptul de „oboseala sărbătorilor“, iar spitalele îşi lărgesc porţile pentru a primi mulţi dintre „postitorii“ care 
nu au înțeles sensul şi valoarea vieții cumpătate în urcușul duhovnicesc. 

Confirmarea însă a științei că postul adevărat este o sursă de sănătate fizică și duhovnicească, constituie 
un argument și un îndemn de a-l practica înainte de a bate pe la uşile spitalelor ca medicii să indice și să 
impună dietele alimentare pentru refacerea organelor deja bolnave, și menţinerea apoi cu greu și cu multă 
cheltuială a stării de sănătate, de care cu toţii avem nevoie pentru buna desfășurare a vieţii. 

PĂRINTELE PROFESOR NICOLAE NEAGA - 
PERSONAJ LITERAR! 


MIRELA-IOANA DORCESCU 


Exordiu 

Apariție fulgurantă în proza dorcesciană, 
Părintele Profesor Nicolae Neaga este unul 
dintre personajele integral pozitive ale 
renumitului scriitor timișorean. În contextul 
unei lumi incriminate fără cruţare, emergenţa 
spirituală a acestui caracter câștigă un tot 
mai uimitor și mai important teritoriu, cel _ 
puţin din punct de vedere artistic. Rarisime 
sunt în literatură personajele umane fără 
pată, fără defecte, care nu ratează nimic și 
nu dezamăgesc deloc. Tocmai de aceea, un 
asemenea personaj incită. Se cere definit şi PROFEȚII MESILANICE 
justificat. Încadrat într-o tipologie. Oricum, 
remarcat. Întrucât el contrazice înțepenitele 
şabloane analitice, conform cărora un VECHIUL TESTAMENT 
personaj literar pe de-a-ntregul pozitiv ar fi 
factice, neverosimil, de vreme ce contrazice 
flagrant lumea oamenilor. Or, Părintele TEXTE 
Nicolae Neaga nu este doar perfect credibil, 
ci și (după imbatabila spusă a lui Aristotel) 
verosimil și necesar, dat fiind că sistemul său 
de reprezentare, de integrare și de referinţă 
e altul: lumea divino-umană. În viziunea şi în 
interpretarea lui Eugen Dorcescu, Părintele 
Nicolae Neaga este un sol, un mesager, un 
duh slujitor: anghelos. Prin el (şi prin el) se 
arată puterea lui Dumnezeu de a vindeca 
„duhul zdrobit” al Poetului, duh zdrobit 
adus (și conștientizat) drept jertfă plăcută SIBLU. 1929 
Domnului (cf. Psalmul 50, 18). De aceea, TIPARUL 1 MAFIEI ARNIDICCEZANI 
crede Eugen Dorcescu, agreează Dumnezeu 
o atare jertfă: fiindcă atunci își poate arăta EI, 
în plină lumină, mărirea, îndurarea și puterea. 


NICOLAE NEAGA 


ÎN - 


Preliminarii 

În primii ani de după Revoluţia din 1989 („marea revoluţie capitalistă din decembrie”), Eugen Dorcescu resimte 
o puternică inaderenţă la realitate, perfect motivată în Jurnalul său, intitulat Îngerul Adâncului (Timişoara, Ed. 
Mirton, 2020). Are „duhul zdrobit”. Care sunt cauzele dezamăgirii şi dezgustului? Înșirăm, aleatoriu, câteva: 
obţinerea libertăţii noastre prin vărsare de sânge fratern, presupunând încălcarea poruncilor (v. „Să nu ucizi!” 
și „Să îţi iubeşti aproapele ca pe tine însuţi!”); instalarea debandadei, a conflictelor, a ororilor; furtul („Să nu 
furi!”); degradarea orașului; absenţa unei perspective de încredere; imoralitatea și oportunismul; dezbinarea; 


1 Extras din revista Confluențe, Ediţia nr. 3437 din 29 mai 2020 

disprețul față de valori; „bişniţa la sol”, dar şi la niveluri superioare; ravagiile produse de „gherila urbană” (ce 
ironie amară!) în instituţiile de cultură etc. Adică fațetele evidente ale acelei „d&mence universelle” despre care 
vorbea Flaubert, în Education sentimentale, punând o etichetă peremptorie declinului postrevoluţionar. Eugen 
Dorcescu preia enunţul flaubertian, aplicându-l realităţilor autohtone. În toiul unor asemenea evenimente, a 
căror (i)logică nu s-a lămurit nici până astăzi, Poetul se retrage din lume, printr-un gest decisiv: demisia de la 
conducerea Editurii Facla. 


„Nerâvnind la vanităţile materiale ale acestei lumi (mai ales, în tulburea vreme a «tranziţiei»), Eugen s-a refugiat 
(dar, oare «s-a refugiat» sau o avea înscrisă în ADN-ul său dintotdeauna ?) în comuniunea cu Atotputernicul, 
găsindu-și liniştea (salvarea) în acele momente de cumpănă” (Livius Petru Bercea, Îngerul Adâncului. Persoana 
umană și istoria oamenilor). 


Intervenţia divină în existența cunoscutului Poet timișorean s-a manifestat, în acea perioadă, prin stimularea 
unui alt centru vital: cel „al darului său de har”. Ideea spontană de a stihui Psalmii marchează un reviriment. 
Poetul se angajează total într-un proiect de slujire a lui Dumnezeu, potrivit talantului încredinţat lui. Trăiește, 
cu fervoare, într-o metarealitate. Încă de prin anii '70, Eugen Dorcescu plănuia să scrie o Metafizică. Acel proiect 
a eșuat. Nu a încetat însă, odată cu blocarea acestuia, și dorinţa scriitorului de a se consacra metafizicului — ca 
om („Singurătatea omului metafizic e comuniunea cu Divinitatea. Solitudinea lui e, de fapt, libertate” — Îngerul 
Adâncului, 9 martie 1991) și ca poet („Eu sunt creștin. Eu sunt poet. Eu sunt poet creștin. Eu sunt poet mistic” 
- Îngerul Adâncului, 11 decembrie 1997). În ambele ipostaze, s-a plasat constant, după Revoluţie, pe „o cale 
regală”, după cum afirmă Mircea Lăzărescu (Îngerul din adâncuri. Sau tulburătorul Paşte al anului 2020,,„Timişoara”, 
8 mai 2020, p. 6). Semnele graţiei divine se multiplică. De pildă, în cursul versificării Psalmilor, Eugen Dorcescu 
simte pogorând asupră-i Duhul, care, pentru o vreme, îi îngăduie să avanseze în proiectul său spiritual. Florin- 
Corneliu Popovici s-a referit la această stare de elevaţie a Poetului: 


„„«. [Eugen Dorcescu] trăiește pe deplin (uneori contondent, dureros) propria-i metamorfoză, cu o uluitoare 
capacitate de muncă și de sinteză, pe care, invariabil, o pune pe seama harului cu care a fost investit: la 49 de 
ani, în numai două săptămâni, reușește performanţa de a versifica 50 de psalmi, într-o primă lucrare de căpătâi 
ce-i marchează intens existenţa” (Și eu am fost în Abaddon). 


Credinţa, cultura biblică și talentul poetic au ridicat stihuirea Psalmilor la un asemenea nivel de expresivitate 
şi de calitate, încât Profesorul G.I. Tohăneanu a văzut în măreaţa realizare nici mai mult, nici mai puţin decât„un 
act patriotic”. În același sens, Lucian Bureriu a remarcat că, în inspirata lucrare a confratelui său, „se conservă 
limba română”. 


Mai mult decât atât, după ce a publicat, în două ediţii, Psalmii în versuri (1993, 1997), Eugen Dorcescu a 
pătruns, prin„porţi împărătești”, într-o altă lume. S-a apropiat de preoți și ierarhi, fiind apreciat de personalităţi 
ale Bisericii Ortodoxe Române. lată ce afirmă despre Psalmii în versuri, Mitropolitul Bartolomeu Valeriu Anania 
(ilustrul cărturar Valeriu Anania): „Am deschis cartea, am citit primele pagini și de îndată mi-am dat seama că 
autorul - un mare meșteşșugar al stihului învățat să zboare cu aripile larg deschise - nu se mulțumește să versifice 
textele biblice, ci le re-creează la măsura limbii române contemporane și la dimensiunile talentului autentic al 
unui scriitor modern” (Valeriu Anania, text de coperta a IV-a la volumul Eugen Dorcescu, Biblice, Timișoara, Ed. 
Marineasa, 2003). De asemenea, Părintele Nicolae Neaga, citat de Poet în Îngerul Adâncului, 2 februarie 1996, 
salută „o capodoperă, datorată unui mare poet”. Trimiterea bibliografică o găsim mai târziu: „Părintele Nicolae 
Neaga a scris o recenzie la Psalmii în versuri pentru «Altarul Banatului»” (Ibidem, 30 iulie 1997). 


Considerăm că una dintre cele mai benefice consecinţe ale stihuirii Psalmilor a fost întâlnirea, cu adevărat 
providenţială, dintre Eugen Dorcescu și Părintele Nicolae Neaga, o legendă vie pentru clerul ortodox. Sacerdotul 
a trăit 100 de ani (2002-1902) — vârsta maximă a omului, după Isus Sirah. Teolog de renume naţional, cu studii 
de specialitate la Cernăuţi, doctorat la Strasbourg și strălucită carieră universitară la Academia Teologică din 
Sibiu, de unde a ieșit la pensie în 1973, Părintele Nicolae Neaga a fost un specialist de elită în Vechiul Testament, 
care, în ultimul deceniu al secolului trecut, nonagenar fiind, ţinea încă prelegeri și conferinţe la nou-înfiinţata 
secție de Teologie a Universităţii de Vest, publica în revistele de profil, era o prezenţă activă în cercurile 
culturale ale Timișoarei și, cu toată smerenia sa, se remarca, pretutindeni, prin orizontul cunoștințelor, prin tăria 


Învierea 13 


credinţei, prin serenitatea ce-l defineau. De aceea, avea întotdeauna rezervat, în mediul teologic și cultural din 
vestul României, un loc de cinste. De exemplu, cu prilejul unei sesiuni de comunicări, îl aflăm în proximitatea 
Mitropolitului Banatului: 


„A fost și o sesiune de comunicări dedicate Psaltirii, la Universitate, în Aulă, cu participare selectă — inclusiv 
Mitropolitul Nicolae şi Părintele Nicolae Neaga. Am citit acolo o comunicare - Psalmii în versuri. Mărturia 
stihuitorului şi Psalmul 136/137" (Îngerul Adâncului , 28 aprilie 1997). 


În schimb, pentru locuitorii urbei de pe Bega, era mai degrabă un necunoscut. Trecea printre ei, cu discreţie, 
cu modestie, aproape nevăzut: 


„Prea puţini, nepermis de puţini, sunt cei care știu, care pricep cine este ființa fragilă (extrem de puternică 
însă), fiinţa aproape celestă care — așa cum repetă, zâmbind -— «face umbră pământului»” (Scrisori la un prieten, 


p. 10). 


Portretul Părintelui Profesor Nicolae Neaga 
Analizând însă impactul Părintelui Nicolae Neaga asupra propriei deveniri, Eugen Dorcescu vede în bonomul 
teolog un mesager al Domnului. De trei ori își exprimă această percepţie: 


- prin epitetul apreciativ angelic, din titlul unei scrisori, Senectutea angelică, scrisoare publicată în „Paralela 
45"(1997) şi introdusă apoi în volumul Scrisori la un prieten (Timişoara, Ed. Excelsior, 2000); 


- printr-o metaforă in praesentia, într-o structură tipică definiţiei: 


„În imensa şi deşarta nebunie a lumii, Părintele Nicolae Neaga e un înger (s.n. - MID)” (30 iulie 1997). Acesteia 
i se adaugă o explicaţie:„Pentru el, viaţa e altfel decât pentru inşii din jur. Fiindcă el e altfel” (/bidem). Cum altfel? 
Pur, candid, cu frăgezimea unui copil. Ideal pentru Împărăţia lui Dumnezeu:,„Senin, binevoitor, lipsit complet de 
patimi, purificat. [...] Mărunt de statură, cu tenul curat, ca de prunc” (Ibidem). 


- printr-o metaforă in absentia, în urma unei identificări ontologice: 
„Sunt fericit când mă aflu în preajma acestui mesager al Înţelepciunii” (Scrisori la un prieten, p. 10). 


În paginile de jurnal, publicate sau inedite, ca şi în epistola consacrată Părintelui Nicolae Neaga, se preamăreşte 
forţa candorii celui „credincios până la sfârşit”, într-o lume urâţită, zbuciumată, chinuitoare. Poate că Părintele 
Neaga nu se lasă atins de neajunsurile ambianţei, fiindcă el, precum lisus, „nu aparţine lumii acesteia”. 


Vitalitatea lui, energia implicării, optimismul și entuziasmul tuturor întreprinderilor sale trezesc admiraţie, 
dar și uimire, făcând dificilă o tentativă de portretizare: 


„„„. personalitate a cărei valoare îmi este cu neputinţă să o calific și care, la cei 96 de ani ai săi, e încă de față 
acolo unde Spiritul încearcă să se arate sub zgură și reziduuri...” (Scrisori la un prieten, p. 10). 


Din relatările lui Eugen Dorcescu reiese că Părintele Nicolae Neaga se ivea, de cele mai multe ori, pe 
neașteptate în calea scriitorului. Oriunde ar avea loc, dialogurile lor sunt, de fiecare dată, pline de dragoste și 
armonie. Le caracterizează naturaleţea, simplitatea şi profunzimea. Absența oricărui gând ascuns. Bucuria. 


„leri, îndreptându-mă spre Excelsior, l-am văzut în parc pe Părintele Nicolae Neaga. Am mers la el și am stat 
puţin de vorbă. Duminică a împlinit 96 de ani” (Îngerul Adâncului, 30 iulie 1997). 


„Îl văd uneori, când e vreme frumoasă, contemplativ, împăcat, abstras şi, evident, neobservat, pe o bancă, 
în parcul din centrul oraşului. Mă alătur şi conversăm câteva minute. Orice întâlnire de acest fel e purificatoare” 
(Scrisori la un prieten, p. 10). 

După ce, din proprie iniţiativă, Eugen Dorcescu stihuiește și Ecclesiastul, este pătruns „până în măduvă” 

de spiritul acestuia. Havel Havalim descrie, în viziunea Poetului, întreaga existență umană. Amărăciunea se 
înteţește pe măsură ce recitește, de numeroase ori, Cartea lui lov, în ediţii diferite, în vederea unui nou proiect 
literar. Dar, Părintele Neaga îi deturnează planurile. 


„leri, înainte de ora 12, l-am întâlnit la Poșta Mare pe Părintele Nicolae Neaga. Mi-a spus că a trimis la revistă 
recenzia sa la Ecclesiastul în versuri şi că va recomanda studenţilor cartea. Mi-a reprodus, privindu-mă atent cu 
ochii săi luminosși, finalul comentariului: «Autorul să continue cu celelalte cărţi: Pildele»” 


Îndemnul clar, rostit cu „ochi luminoşi” din finalul acestei consemnări are valoarea unui sfat, a unui imbold 
duhovnicesc. Salutar. Eugen Dorcescu îi dă imediat ascultare. De altfel, este fericit să se ştie călăuzit de Părintele 
Neaga. Are deplină încredere în cunoștințele sale, dar și în bunele intenții, în intuiţia sa infailibilă, simțind că 
într-o asemenea persoană umană sălășluiește Dumnezeu. De altfel, el primește acest impuls după o înfiorată 
aşteptare. Îi apreciază, pe loc, justeţea. Oportunitatea. Fiindcă Eugen Dorcescu a fost atras dintotdeauna de 
sentenţe, în special de cele biblice, dar nu se gândise niciodată până atunci că le-ar putea stihui. Din acel 
moment a fost convins de reușită. A vibrat intens la gândul noului proiect, având certitudinea că Îngerul s-a 
arătat pentru a-l călăuzi spre bine, spre valoare. 


„L-am ascultat, absorbit, mulţumindu-i, în gând, pentru sugestie. Da, voi stihui Pildele. Fără ezitări, fără prea 
multe amânări” (31 august 1997). 


Acestei întreprinderi i se interpune doar scrierea acelei epistole-portret, închinată Părintelui Nicolae Neaga 
(v. supra). La succesiunea celor două evenimente, Poetul se referă în Jurnal: 


„De azi-dimineaţă, am început stihuirea Pildelor. leri am scris Despre senectutea angelică, un portret al 
Părintelui Nicolae Neaga. L-am dus la «Renaşterea»” (Îngerul Adâncului, 14 noiembrie 1997). 


Misterul fiinţei ce apare din senin, în clipe de încercare, și indică direcţia salvatoare, ascunde un sens 
transcendent. Alteritatea sa depășește orice așteptare omenească. Blajin, gentil, himeric, spiritualizat, Părintele 
Neaga îi insuflă Poetului o tărie și o determinare superioare celor experimentate până atunci: 


„„.. părintele Neaga, apariţie delicată, senină, comunicativă, de o distinsă și întăritoare sociabilitate, nu a rupt 
câtuși de puţin legăturile cu lumea, dar le-a înduhovnicit (s.a.- ED), le-a plasat acolo unde le e locul și menirea” 
(Scrisori la un prieten, p. 11). 


Mi-ar fi plăcut să îl cunosc direct pe Părintele Neaga. Mi-e și greu să cred că nu l-am remarcat în Universitate, 
în oraș. Dar, citind însemnările lui Eugen Dorcescu, m-a frapat acest personaj, atipic prin imaterialitatea sa și 
prin puritatea lui absolută. Totuși, cum am spus, verosimil. Și m-au asaltat întrebări nenumărate privind natura 
lui ontologică. În toate scrierile lui Eugen Dorcescu, limita dintre real şi ireal este extrem de fragilă. Întâlnirile lui 
cu avatarii şi epifaniile sale se petrec tocmai pe această muchie - ce desparte și unește în același timp. Deși în 
plină zi, întâlnirile cu Părintele Neaga par a potenţa impresia de irealitate, de evadare, de pendulare între lumi. 


Contrastul materie-spirit se adâncește pe măsură ce trec anii și Părintele pare a se decorporaliza, pare a fi 
doar duh: 


„O lumină, totuși, în faţa Poştei Mari - Părintele Profesor Nicolae Neaga. Are 98 de ani” (6 septembrie 1999, 
pagină inedită din Jurnalul lui Eugen Dorcescu). 


Astfel încât, în universul discursiv metafizic, concluzia lui Eugen Dorcescu devine plauzibilă: 


„În lumea noastră chinuită, agitată, bântuită de îndurerări diabolice, în nimicnicia vieţii noastre 
delirante, Părintele Nicolae Neaga este un înger” (Scrisori la un prieten, p. 11). 


Învierea 15 


EMANUIL UNGURIANU -— 
UN FILANTROP BĂNĂȚEAN 


Anul 2020 a fost proclamat în | 
Patriarhia Română ca fiind Anul 


comemorativ al filantropilor ortodocși 


români. Pentru a evidenția acestlucru | 
ne vom aminti de marele filantrop | 


bănăţean Emanuil Ungurianu (1845- 
1929). 


Această scoatere dintr-o | 


nedreaptă uitatare are la temelie 
o poruncă dată de Sfântul Apostol 
Pavel: „Aduceţi-vă aminte de mai- 
marii voştri, care v-au grăit vouă 
cuvântul lui Dumnezeu; priviţi cu 
luare aminte cum și-au încheiat 
viaţa şi urmaţi-le credinţa” (Evrei 
13, 7). Contemporanii săi au dat 
mărturie despre sprijinul dat culturii 
bănăţene în diferitele ei ipostaze. 
Nicolae lorga îl considera Patriarhul 
bănăţenilor: „Emanoil Ungureanu, 
patriarhul  bănățenilor, reprezintă 
unul din cele mai interesante tipuri 
din acele ţinuturi sub stăpânirea 


maghiară. Făcea parte dintre aceia | 


cari aduceau și cele mai mari servicii 


poporului lor fără să arate aceasta cu 


1 


o vorbă, cu un gest, cu o atitudine”!. 


Valeriu Branişte, cunoscutul ziarist | 


al presei românești din Banat, cel 
care a lucrat direct la periodicul 


timișorean  „Dreptatea” i-a făcut | 


un portret: „Holtei era în Timişoara 
avocatul Emanuil Ungurianu, pe 
atunci directorul Timişanei (acum e 
din noul!). Și-a testat întreaga avere, 
de aproape o jumătate de milion de 
coroane, diecezei Aradului pentru 
scopuri culturale. Era unic în felul 


Preot dr. VALENTIN BUGARIU 
Parohia Birda 


1 Nicolae lorga, Oameni cari au fost, Ediţie îngrijită și note de lon Roman, vol. II, Editura pentru Literatură, București, 1967, 


p. 245. 

său. Bun la inimă, dar aspru la vorbă. Ne dicta să fim zilnic după masă în cafeneaua «Kranpriz», la masa lui, 
unde îşi luă cafeaua neagră”. 

Emanuil Ungurianu s-a născut în urmă cu 175 de ani, în 21 decembrie 1845 la Satchinez și a trecut în 
veșnicie în ziua de Bunavestire a anului 1929 la Timișoara. Avocatul, bancherul și filantropul bănăţean s-a 
născut în casa părinţilor Jivan şi Roxa Ungurianu din Satchinez. În localitatea natală a făcut şcoala primară, 
apoi Gimnaziul la Timișoara (1860-1868) și Dreptul la Budapesta între 1869 și 1872. După doi ani de practică 
în capitala Ungariei a promovat examenul de avocat în 1874 la Tabla regească din Budapesta. A revenit la 
Timișoara unde a practicat avocatura timp de 35 de ani până în 1910 când s-a retras, pentru ca din 1926 să 
fie reînscris la cerere, în Baroul din Timişoara?. A deţinut funcţia de director executiv al Băncii „Timişana” din 
Timişoara în două mandate: 11 ani (1885-1897) şi 3 ani şi jumătate (1915-1918). În ultimul mandat a fost și 
președintele instituţiei. 

Avocatul Emanuil Ungurianu a participat la Marea Adunare Naţională din 1 Decembrie 1918 de la Alba 
lulia. A fost membru al Partidului Naţional Român, apoi Naţional - Țărănesc în deceniul al treilea al secolului 
trecut. A candidat și a fost ales senator în primul Parlament al României Mari“. După 1918 Emanuil Ungurianu 
a fost şi inspector cultural în cadrul judeţului Timiș-Torontal. 

Emanuil Ungurianu a sprijinit cultura românească, Şcoala și Biserica Ortodoxă Română din Banat. A oferit 
sprijin juridic și financiar în cele trei iniţiative. 

A fost ales director al Despărțământului Astra din Timişoara (1898-1906). În această calitate a ţinut diverse 
întruniri organizatorice şi conferințe de popularizare în diferite localităţi: Ciacova, Buziaş (1902), Oraviţa, 
Giroc (1904) și Chevereșu Mare (1907). 

A contribuit la dotarea celor 10 biblioteci existente în 1901 cu 64 de tomuri (lucrări de istorie, igienă, 
agricultră şi literatură). Pentru scopuri culturale a donat 400 de coroane. 

Prin grija sa au fost înfiinţate noi biblioteci poporale în satele Dragșina, Sinersig, Vucova, Cerna (1901), 
Lucareţ, Topolovăţu Mic, Belinţ, Ictar (1903), Chevereșu Mare (bibliotecă parohială, 1907). 

În 1905 au funcţionat în cadrul despărțământului 20 de biblioteci cu 1772 opuri, fondul cultural fiind de 
5000 coroane, către şcoli au mers 280 de coroane şi 1150 de volume destinate premierii elevilor la sfârşit de 
an şcolar în 108 localităţi”. 

Emanuil Ungurianu a fost preocupat de apariţia unor ziare românești în Banat sprijinindu-le financiar 
pentru a supravieţui. Așa au apărut: „Luminătoriul” (1880), „Dreptatea”, „Duminica” și „Banatul”. E de reţinut 
că în cazul „Dreptăţii” a trebuit să ofere o garanţie de 5.000 de florini pentru corectitudinea politică a 
articolelor. Tot el a sprijinit publicarea unor articole culturale și economice despre românii din Imperiu în 
ziarul francez „L Europ&”. 

După 1918, Ungurianu a sprijinit la restaurarea Societăţii istorice și arheologice din Timişoara (1922), 
s-a preocupat de soarta Muzeului Banatului, a iniţiat apariţia Societăţii pentru cultivarea Științelor Naturale 
(1928) pentru care a donat și o sumă de bani. A fost membru fondator al Casei Naţionale din Timișoara care 
şi-a început activitatea în 1921. Datorită intervențiilor sale Ministerul Agriculturii a acordat acestor instituţii 
spre folosinţă pe o perioadă de 3 ani, câte 2 jugăre de pământ pentru a-și aduna capital. Până în 1927 au fost 
organizate astfel de așezăminte în 96 de sate românești din judeţul Timiș-Toronta!/. 

O atenţie deosebită în viziunea socială a lui Emanuil Ungurianu a avut-o Școala cunoscându-i îndeaproape 
rolul educator: „«Al cui este pământul a aceluia este ţara» enunţa el cu autoritatea unui apostol cuvântător 
peste multe generaţii, iar cum «sărăcia și prosia locuiesc împreună», numai școala cu învățătura ei -adăuga 
dânsul cu mult îndemn- poate păstra Românului averea moștenită”s. 

Situaţia şcolii românești din Banat în timpul dualismului austro-ungar a fost deosebit de grea. În întreaga 
provincie nu exista nici un gimnaziu ori liceu românesc. Ba mai mult parte din şcolile confesionale au fost 
transformate în şcoli comunale sau de stat cu limba de predare maghiară. În cele rămase a existat presiunea 
exercitată de cele două legi iniţiate de ministrul Învățământului, contele Albert Apponyi în 1907. 


2 Valeriu Branişte, Amintiri din închisoare, Ediţie îngrijită de Alexandru Porţeanu, Editura Minerva, Bucureşti, 1972, p. 227. 

3 loan Bude, Emanuil Ungurianu. Prinos de cinstire și neuitare, Editura Învierea, 2009, p. 11. (Se va prescurta în continuare 
Emanuil Ungurianu. Prinos de cinstire... 

4 Vasile Rămneanţu, Emanuil Ungurianu (1845-1929), Editura Mirton, Timișoara, 1996, p. 65; 76-77. (Se va prescurta în con- 
tinuare Emanuil Ungurianu..... 

5 Vasile Rămneanţu, Emanuil Ungurianu..., p. 14-15. 

6 Vasile Rămneanţu, op. cit., p. 34. 

7 Ibidem, p. 50; 52. 

8 Ludovic Ciobanu, Emanuil Ungurianu. Omul școalei și pedagogul social, Editura Tipografia Românească, Timișoara, 1932, 
p. 8. (Se va prescurta în continuare Emanuil Ungurianu. Omul școalei...). 

În suburbia Fabric a funcţionat pe lângă parohie, Alumneul, un institut de ajutorare al tinerilor care a fost 
condus timp de 12 ani (1872-1884) de Emanuil Ungurianu. Statistica acestui institut demonstrează faptul 
că preşedintele lui era bun chivernisitor. În timpul conducerii sale fondurile au crescut de la 200 de florini în 
1875 la 22.000 florini în 1884. A donat personal pentru aceste fonduri 500 de florini. 

O mare realizare a reprezentat-o sprijinul acordat învăţătorilor pentru formarea lor profesională. A iniţiat 
„Statutele Reuniunii învăţătorilor de la școlile poporale gr. ort. române confesionale din protopopiatele 
Timişoara, Belinţ, Comloşu Mare şi Lipova” care în 1901 au fost aprobate de Ministerul Învăţământului. De 
acum dascălii români au primit dreptul de a se perfecționa în specialitate și de a-și ameliora astfel starea 
materială”. 

Ca răspuns al legilor iniţiate de Apponyi, Ungurianu într-o conferinţă a propus și apoi s-a și apropat 
susținerea materială a școlii de către Biserică prin introducerea dării de cult cu următoarele clase: 

a). clasa |. cu contribuire anuală de 40 coroane; 

b). clasa a Il-a ... 28 coroane; 

C). clasa a III-a .... 20 coroane; 

d). clasa a IV-a .... 12 coroane; 

e) clasa a V-a... 8 coroane; 

f). clasa VI.... 4 coroane; 

9). clasa a VII-a... 2 coroane!. 

În 1908 a contribuit la crearea de către Episcopia Aradului a unui fond de ajutorare al școlilor confesionale 
și a depus pentru acesta suma de 10.000 coroane. 

După Marea Unire a sprijinit Școala Reală din Timișoara căreia i-a dăruit 280 de opuri în 342 de volume, 
Şcoala de Băieți cu 71 volume. A propus înfiinţarea învățământului superior prin Institutul Politehnic, 
Academia Comercială şi Universitate"!. 

Cea de-a treia contritribuţie notabilă a fost sprijinul acordat Bisericii Ortodoxe Române din Banat. După o 
luptă de 15 ani, Sfântul Andrei Şaguna a reușit reînfiinţarea Mitropoliei Ardealului cu două eparhii sufragane: 
Aradul și Caransebeșul. Parohiile bănăţene au intrat în componenţa celor două episcopii. Ideea reînfiinţării 
Episcopiei Timişorei l-a însoţit permanent pe marele filantrop. În 1875 a fost notarul unei mari reuniuni a 
românilor din comitatele Timiș și Torontal. Tot el a redactat și moţiunea adresată Mitropoliei de la Sibiu 
pentru reînfiinţarea eparhiei timişene. 

L-a convins pe episcopul loan Ignatie Papp al Aradului care a dat o circulară în vederea strângerii de 
fonduri pentru reînfiinţrea episcopiei. Episcopia aradului și-a dat acordul în 1898 pentru apariţia episcopiei 
şi cedarea a patru protopopiate (Timişoara, Belinţ, Comloșu Mare şi Lipova) către aceasta'?. 

A creat și a susţinut constituirea „Reuniunii pentru crearea unui fond pe seama înființândei episcopii 
greco-ortodoxe din Timişoara”. Fondul a fost destinat construirii catedralei precum și a instituţiilor eparhiale 
şi a fost alimentat de ctitorul lui cu suma de 10.000 coroane. 

A participat în Comitetul de iniţiativă la apariţia a două parohii timişorene: Cetate și Iosefin, fiind 
„president” al ambelor Consilii Parohiale!'3. După cinci ani (1920-1925) de corespondenţă între Emanuil 
Ungurianu și Primăria Timișoarei s-a obţinut din partea Primăriei o suprafață de 5 jugăre pătraţi în centrul 
orașului (Cetate) destinată construirii catedralei și a edificilor administrative, precum și un milionde lei plus 
250.000 lei dobânzi. Terenul a fost transcris în Cartea Funduară ca proprietate a viitoarei Episcopii'. 

Prin memoriile adresate Ministerului Cultelor și Artelor de către Emanuil Ungurianu cele două parohii 
Cetate și losefin au primit 2.000 jugăre cadastrale, teren agricol pentru susţinere financiară?:. 

Emanuil Ungurianu poate fi considerat cel mai mare filantrop al Banatului, cu iniţiative culturale, 
şcolare şi bisericeşti la care a contribuit atât financiar cât și juridic. La plecarea sa din această lume, într-o 
zi de Buna Vestire a anului 1929, fruntașşul bănăţean Sever Bocu nota: „Cu dispariţia lui Emanuil Ungurianu 
înmormântăm nu numai un om, ci și o epocă. Nimeni n-a putut să-l întreacă în strălucirea ce-i era proprie, 
în autoritatea sa morală”!$. 


9 Vasile Rămneanţu, Emanuil Ungurianu..., p. 20; Ludovic Ciobanu, Emanuil Ungurianu. Omul școalei..., p. 14. 
10 Ludovic Ciobanu, Emanuil Ungurianu. Omul școalei..., p. 13. 

11 Vasile Rămneanţu, Emanuil Ungurianu..., p. 24. 

12 Vasile Rămneanţu, Emanuil Ungurianu..., p. 38. 

13 loan Bude, Emanuil Ungurianu. Prinos de cinstire..., p. 28-29. 

14 Vasile Rămneanţu, Emanuil Ungurianu..., p. 40. 

15 loan Bude, Emanuil Ungurianu. Prinos de cinstire..., p. 69. 

16 „Analele Banatului”, IV, apr-dec., 1931, p.64-65. 

“JUBEŞTE-I PE PĂRINŢII TĂI, 
CA DUMNEZEU SĂ FIE CU TINE!” 


SFATURI DUHOVNICEŞTI ALE SFÂNTULUI PAISIE AGHIORITUL 


1. Introducere. 


SORIN MARIAN BUDAI 
Teologie Pastorală anul Il 


Sfântul Sinod al Bisericii Ortodoxe Române a proclamat anul 2020 drept Anul Omagial al Pastoraţiei Părinților și 
Copiilor și Anul Comemorativ al Filantropilor Ortodocși Români pe tot cuprinsul Patriarhiei Române.' 
În cuvântul rostit de Preafericitul Daniel, Patriarhul Bisericii Ortodoxe Române cu ocazia proclamării anului 


omagial al pastoraţiei părinţilor 
şi copiilor, acesta arată că 
prin această proclamare 
se urmărește evidenţierea 
reperelor biblice și patristice 
privitoare la pastorația părinţilor 
şi copiilor, precum și sublinierea 
rolului educaţiei creştine în 
societatea contemporană. 
Preafericirea Sa a afirmat 
necesitatea relaţiei dintre 
părinţi și Dumnezeu, și păstrarea 
sfinţeniei și comuniunii de iubire 
a familiei. Totodată, îndeamnă 
preoții și parohiile să sprijine 
familiile care duc o viaţă creștină 
autentică, punând accent și pe 


intensificarea implementării 
proiectelor educaţionale 
și catehetice multiple, 
precum: Hristos împărtășit 


copiilor, Alege școala!, Școala 
de duminică, Calea mântuirii, 
Cateheze pentru viaţă și altele.? 
Conform învăţăturii Sfintei 
noastre Biserici, familia se 
întemeiază prin căsătorie, adică 
prin legătura dintre bărbat 
şi femeie, binecuvântată de 
Dumnezeu în faţa sfântului altar. 
Scopul familiei este nașterea de 
prunci, ajutorarea întreolaltă a 
soţilor și ocrotirea moralității 
lor. Familia este alcătuită din 

1 https://basilica.ro/cuvantul-rostit-de-patriarhul-romaniei-la-proclamarea-anului-omagial-si-comemorativ-2020-text-in- 


tegral/ 
2 https://basilica.ro/ , art.cit. 

părinţi şi copii. Părinţii au datorii faţă de copii, iar copiii faţă de părinţi. Acest impuls firesc de a forma o familie 
este sădit de Dumnezeu în om.3„,De aceea va lăsa omul pe tatăl său şi pe mama sa şi se va alipi de femeia sa şi vor 
fi amândoi un trup” (Efes. 5, 31)% 

Omagierea familiei are ca scop evidenţierea importanţei pe care aceasta o are în societate. În actuala 
societate se încearcă tot mai mult o destabilizare a familiei creștine, din această cauză este importantă revenirea 
la învăţăturile Sfinţilor şi ale Părinților care au ghidat generaţii întregi de familii prin cuvintele lor. Unul dintre cei 
mai cunoscuți Sfinţi ai secolului trecut este Sfântul Cuvios Paisie Aghioritul, acesta tratând foarte mult problema 
familiei în operele sale. 


Viaţa şi scrierile Sfântului Paisie Aghioritul 

Sfântul Paisie s-a născut în anul 1924, la 25 iulie, în satul Farasa din Capadocia. În același an se mută cu întreaga 
familie în Grecia, stabilindu-se la Koniţa.* În 1950 pleacă în Sfântul Munte Athos, dorind călăuză duhivnicească, 
dar la rugămintea tatălui său, revine în lume. Se întoarce în 1953, şi se închinoviază la Sfânta Mănăstire Esfigmenu. 
După un an este tuns rasofor cu numele de Avervhie, iar dupa trei ani pleacă la Mănăstirea Filotheu, unde este 
tuns în schima mică cu numele Paisie. În 1958 se mută la Sfânta Mănăstire a Nașterii Maicii Domnului, la Stomio — 
Konita, unde a rămas până în 1962. În anul 1962, a plecat în peninsula Sinai şi a locuit la Chilia Sfinţilor Galaction 
şi Epistimi. În 1964, a revenit la Sfântul Munte și s-a stabilit la Schitul Ivironului, la Chilia Sfinţilor Arhangheli. 
Atunci s-a legat și mai mult duhovnicește de sfântul stareţ Tihon, care vieţuia la chilia Cinstita Cruce a Mănăstirii 
Stavronikita, unde a primit schima mare, la 11 ianuarie 1966. În anul 1968 ajunge la Mănăstirea Stavronikita. În 
martie 1969, după moartea duhovnicului său, merge la chilia Sfânta Cruce. Aici vieţuiește până în anul 1979. 
Începând cu anul 1988, starea de sănătate a părintelui Paisie s-a agravat. Părăsește pentru ultima oară Muntele 
Athos, pe 10 noiembrie 1993. În data de 4 februarie 1994 a fost operat la spitalul Theaghnio din Tesalonic și 
apoi a fost dus la Mănăstirea „Sfântul loan Teologul“ de la Suroti pentru a fi îngrijit. La 12 iullie 1994, marți, 
la 11 noaptea sufletul său s-a mutat la Domnul.5 Datorită minunilor ce se petrec la mormântul Cuviosului, a 
sfaturilor duhivniceşti şi a evlaviei crescânde a oamenilor, în ședinta Sinodului din data de 13 ianuarie 2015, 
sub conducerea Sanctităţii Sale, Patriarhul ecumenic Bartolomeu, a fost acceptată unanim propunerea Comisiei 
Canonice de înscriere în Sinaxarul Bisericii Ortodoxe a Cuviosului Paisie Aghioritul.” 

Principalele teme pe care Sfântul Paisie le tratează în scrierile sale, sunt legate de viața duhovnicească a 
creştinilor, în special a laicilor, dar şi a monahilor. Sfântul Paisie pune foarte mult accent pe viaţa de familie și 
creșterea copiilor, pe răbdarea bolilor şi încercărilor, cât şi pe rugăciune. 


2. Importanţa dragostei și a credinţei în familie 

Pentru a putea trata învăţăturile Sfântului Paisie pentru părinţi și copii, a membrilor unei familii, este necesar 
să ne raportăm, pentru început, la unitatea familiei. 

Sfântul Paisie îndemna întotdeauna ca omul să se căsătorească de tânăr, urmând zicalei care spune: „Sau 
căsătorește-te de mic, sau călugărește-te de mic”: Totuși, Sfântul Paisie nu îi îndeamnă pe tineri să ia o decizie în 
grabă, ci să îsi chibzuiască cu bine timpul tinereţii. Să aibă răbdare să își termine studiile, iar mai apoi, având și 
anumite condiţii necesare, să se hotărască cu maturitate în ceea ce privește drumul vieţii lor. 

Familia trebuie să fie fundamentată pe învăţătura Evangheliei, care spune că femeia trebuie sp se teamă de 
bărbatul ei, adică să-l respecte, iar bărbatul să-și iubească femeia. “În dragoste există respect şi respectul se află în 
dragoste. Cel pe care îl iubesc, îl şi respect. lar cel pe care îl respect, îl şi iubesc. Adică nu este altceva una şi altceva 
cealaltă, ci amândouă sunt acelaşi lucru”? Dar, interpretarea eronată a cuvintelor Evangheliei, duce la apariţia 
problemelor duhovnicești și la neînţelegeri în viaţa de familie a creștinilor. 

„Dragostea toate le rabdă”(1 Cor.13, 7) Sfântul Paisie pune foarte mult accent pe acest verset din Imnul dragostei, 
deoarece răbdarea este cea care ţine familia şi îl umple pe om de har. Răbdarea porneşte de la dragoste. Ca să-l 
rabzi pe celălalt trebuie să te doară pentru el.'9,, În familie, unul trebuie să se smerească înaintea celuilalt, să-i imite 


3 ÎNVĂŢĂTURA DE CREDINŢĂ CREŞTINĂ ORTODOXĂ, Tipărită cu aprobarea Sfântului Sinod al Bisericii Ortodoxe Române Şi 
cu binecuvântarea şi puetarea de grijă Înalt Prea Sfinţitului IUSTINIAN Patriarhul României,Editura Sfintei Arhiepiscopii a 
Bucureştilor, 1952, p. 249-251 

4 Sfânta Scriptură, Editura IBMO, București, 2015 

5 leromonahul Isaac, Viaţa Cuviosului Paisie Aghioritul, Editura Evanghelismos, Bucuresti, 2005, p. 27-28 

6 Sfântul Cuvios Paisie Aghioritul, Editura Egumeniţa, 2018, p. 5-18 

7 https://doxologia.ro/actualitate/eveniment/avut-loc-canonizarea-cuviosului-paisie-aghioritul 

8 Cuviosul Paisie Aghioritul, Mica Filocalie, Editura Egumeniţa, 2009, p. 25 

9 Idem, “Cuvinte duhovniceşti IV. Viaţa de familie”, EdituraEvanghelismos, București, 2017, p. 42 

109 ldem, “Cuvinte duhovniceşti IV. Viaţa de familie”, p 49 

virtuțile, dar să-i suporte şi capriciile. Pentru o astfel de înfruntare a lucrurilor, foarte mult îl ajută pe cineva atunci 
când se gândeşte că Hristos S-a jertfit pentru păcatele noastre şi ne rabdă pe toţi, miliarde de oameni, deşi este 
fără de păcat, în timp ce noi, atunci când suntem chinuiţi de capriciile altora, ne plătim păcatele. Bunul Dumnezeu 
le rânduieşte astfel încât unul, cu harisma cu care este înzestrat, să-l ajute pe celălalt, iar prin cusurul pe care îl are, 
să se smerească înaintea aceluia”!! Vedem ca Sfântul Paisie îi sfătuieşte pe membrii familiei să aibă în permanenţă 
ca exemplu de răbdare pe însuși Mântuitorul Hristos, întrucât o raportare permanentă la dragostea și răbdarea Lui, 
îi poate face pe aceștia să fie mai conştienţi de neputinţele și virtuțile celuilalt, astfel încât să împlinească și sfatul 
Apostolului Pavel: „Purtaţi-vă sarcinile unii altora şi aşa veţi împlini legea lui Hristos. ”( Galateni 6:2) 

Foarte important pentru soţi este ca aceștia să aibă un duhovnic comun, care să îi îndrume în viața familială 
astfel încât să fie modelaţi şi să se completeze perfect. În privinţa aceasta, Sfântul Paisie folosește, ca de obicei, 
sfaturi și exemple cât mai simple, dar cu o semnificaţie profundă : „au nevoie de puţină rindeluire. la două scânduri 
nerindeluite, una care are un nod într-un loc, iar cealaltă în alt loc, încearcă să le uneşti şi vei vedea că rămâne un gol 
între ele. Dacă însă rindeluieşti puţin una dintr-o parte, iar cealaltă din partea opusă, dar cu aceeași rindea, îndată 
se vor uni” !? Cuviosul se referă aici la rolul pe care îl are duhovnicul și la lucrarea acestuia, care este eficientă atunci 
când soţii au același duhovnic, astfel încât rindeluirea să se facă cu aceeaşi rindea. „Dacă au intenţie bună, dacă 
au duhovnic şi fac ascultare de el, nu vor avea probleme. Fără duhovnic nu se face arbitraj... Dacă au duhovnic şi 
îşi fac un program de rugăciune, cu puţin studiu, dacă merg la biserică şi se împărtăşesc, atunci nu au de ce să se 
teamă în această viaţă”!:,,Soţii trebuie să aibă acelaşi duhovnic, căci altfel unul va trage la dreapta, iar celălalt la 
stânga”! Rolul duhovnicului comun este esenţial în viaţa de familie, deoarece acesta vede defectele și slăbiciunile 
fiecăruia și le îndreaptă, astfel încât să se potrivească și să poată depăși împreună problemele. 


3. Responsabilitatea părinţilor în creșterea copiilor 

Învățăturile Sfântului Paisie referitoare la creşterea copiilor, au ca punct de pornire educaţia copiilor chiar înainte 
de naștere: „educaţia copilului începe din pântece dacă mama care este însărcinată se supără și se mâhneşte, 
embrionul din pântecele ei se agită, în timp ce atunci când mama se roagă și trăiește duhovnicește, copilașul se 
sfințește în pântecele mamei. De aceea, atunci când este însărcinată, femeia trebuie să rostească rugăciunea, să 
citească puţin Evanghelia, să psalmodieze, să nu aibă neliniști, dar și ceilalţi să aibă grijă să n-o întristeze. Atunci 
copilul care se va naște va fi sfinţit şi părinţii nu vor avea probleme cu el, nici când este mic, nici când va creşte 
mare! Trebuie să înţeleagă marea responsabilitate pe care o au pentru că au devenit părinţi ai unei noi persoane, 
chip al lui Dumnezeu în această lume. ,, Dumnezeu a dat primilor oameni — lui Adam și Evei —- marea binecuvântare 
de a deveni cocreatorii Lui. Prin urmare, părinţii, bunicii ș.a.m.d. sunt şi aceştia împreună-creatori cu Dumnezeu 
pentru că ei aduc trupul” ' În timpul sarcinii, viitoarea mamă trebuie să-şi schimbe întregul stil de viaţă pentru a 
da naștere unui copil sănătos care să fie, mai târziu, bucurie și mângâiere familiei sale. Recomandările Sfântului 
Părinte vizează cumpătarea generală și iniţierea unui program de rugăciune stăruitoare pentru sănătatea mamei 
şi a viitorului copil. 

Odată ce copilul s-a născut, responsabilitatea părinţilor este de a se preocupa de buna creștere trupească, 
dar și sufletească a copilului. Sfântul Paisie, îndeamnă mamele sa-și alăpteze cât mai mult copilul, pentru că prin 
alăptare, copilul nu primeşte doar laptele matern care este necesar dezvoltării, dar primeşte și dragoste, afecţiune, 
mângâiere, simt siguranţă și se întăresc trupeşte și sufletește.!? Sfântul Paisie Aghioritul considera că „mama care 
se lenevește și nu-și alăptează copilul transmite această lenevire și copilului ei” '8 

Marea îndatorire a părinţilor este de a le da copiilor o bună educaţie creștinească. Pentru Sfântul Paisie, educația 
trebuie să fie una teocentrică, izvorând din învăţăturile creştine revelate, care să dezvolte în sufletul uman dorința 
unei vieţi spirituale înalte și să conducă la desăvârșire sau sfinţenie.!* Această educaţie creştinească fiind temelia 
de pe care copilul trebuie să pornească în viață. Dacă această educație primită de la părinţi a fost una bună, atunci 
copiii, la rândul lor, vor ajunge dascăli buni, clerici buni, etc. și vor putea ajuta atât pe copiii lor, cât și pe ceilalţi. % 
Cunoscând foarte bine importanţa și amprenta pe care anii copilăriei îi au asupra dezvoltării copilului, atât mental, 


11 Ibidem, p.51 

12 Ibidem, p. 39 

13 Idem, “Cuvinte duhovniceşti III. Nevoinţă duhovnicească” EdituraEvanghelismos, București, 2017, p. 267-273; 

14 Nicolae Zurnazoglu, “Cuviosul Paisie Aghioritul - Mărturii ale închinătorilor”, EdituraEvanghelismos, București, 2006, 
pag. 228; 

15 Cuviosul Paisie Aghioritul, “Cuvinte duhovniceşti IV. Viaţa de familie", EdituraEvanghelismos, București, 2017, p.87-88 

16 http://www.pemptousia.ro/2013/11/cresterea-copiilor-in-invatatura-parintelui-paisie-aghioritul-partea-intai/ 

17 Cuviosul Paisie Aghioritul, Mica Filocalie, Editura Egumeniţa, 2009, p. 27 

18 Idem, “Cuvinte duhovniceşti IV. Viaţa de familie", p.90 

19 lIdem, Cuvinte. II. Trezire duhovnicească, EdituraEvanghelismos, București, 2017, p. 97 

20 Idem, “Cuvinte duhovniceşti IV. Viaţa de familie", EdituraEvanghelismos, București, 2017, p.97 

cât și sufletește, Sfântul 
Paisie îndeamnă : ,, 
părinții trebuie să-i 
ajute  duhovnicește pe 
copii atunci când sunt 
mici pentru că atunci şi - POLII A AR 
metehnele lor sunt mici =. 
și se pot tăia ușor. Sunt 

precum cartofii noi -— 
dacă îi răzui puţin, îndată 
se decojesc. Dacă însă 
îmbătrânesc, trebuie să 
iei cuţit să-i cureți și dacă 
au vreo negritură trebuie 
să tai mai adânc. Atunci 
când sunt ajutaţi de mici și 
se umplu de Hristos, vor fi 
lângă El totdeauna. "2! 

„Pentru o educaţie 
creștinească corectă sunt 
necesare trei lucruri:în 
primul rând, puţine cuvinte, în al doilea rând, multe exemple și în al treilea rând, mai multă rugăciune”? Exemplul 
părinţilor este, de cele mai multe ori, crucial în ceea ce priveşte comportamentul şi educaţia copilului. Mai ales în 
privinţa deprinderii cu rugăciunea, cu mersul la biserică, cu faptele bune. În perioada copilăriei, părinţii trebuie 
să înţeleagă că modul în care ei se comportă și acţionează va fi preluat de copil, pentru că acesta se raportează la 
părinţi ca la cele mai bune exemple. De aceea, dacă un copil vede că părinţii lui se roagă înainte de masă, seara, 
dimineaţa, că merg la biserică unde se spovedesc și se împărtășesc, cu siguranţă se va înrădăcina și în sufletul 
copilului această dragoste față de rugăciune și de biserică. Tocmai din aceste motiv, părinţii trebuie să lupte mai 
mult cu patimile lor, să le îndepărteze, pentru a nu deschide calea spre patimi copiilor, prin exemplul lor. 

„Copiii sunt casete goale, care se vor umple cu cântece murdare și ruşinoase, sau cu muzică bizantină, religioasă. 
Învăţătorii au mare răspundere, lucrarea lor este sfântă. ” Sfântul Paisie punea foarte mult accent pe rugaciune şi pe 
rolul ei în educaţia copiilor. Sarcina esenţială de a iniţia copilul în practicarea și deprinderea rugăciunii, îi revine, în 
mod predilect, mamei. Mama trebuie să îi înveţe de mici să se roage, dar fără a le impune copiilor un anumit canon 
sau program de rugăciune, ,„ci fiecare mamă să caute singură să vadă cât poate rezista copilul ei”2. Pentru a le 
deschide inimile copiilor spre frumusețea rugăciunii, cei mari trebuie să se poarte cu nobleţe. Ei să rostească toate 
rugăciunile de seară, iar copiilor lor să le spună: «Dacă vreţi, puteţi rămâne și voi puţin». Atunci când copiii sunt mai 
mărișori, familia poate avea un program de rugăciune. De pildă, cei mari să se roage cincisprezece minute, iar copiii 
două sau cinci minute, și, dacă vor, se pot ruga și mai mult. Dacă părinţii îi vor ţine pe copii la toate rugăciunile de 
seară, aceştia se vor revolta. Nu trebuie siliți, pentru că ei nu au înţeles încă puterea și valoarea rugăciunii”? 

Rugăciunea este esenţială în educarea creștină a copiilor, în în formarea personalităţii religios-morale creștine. 
Rugăciunea este cel mai sigur mod prin care, atât părinţi, cât și copii, pot cere ajutor lui Dumnezeu pentru a 
putea trece împreună cu bine peste încercările grele, dar și pentru a dobândi mântuirea. De aceea, ea are o 
putere mare în familie. În mod deosebit, rugăciunile înălțate de mamă sunt auzite mai repede, deoarece ele vin 
din adâncul sufletului,„din inimă şi cu durere”. În același fel, şi rugăciunile copiilor fac minuni, pentru că acestea 
sunt cu adevărat curate.?$ 


Dă 


4. Îndrumări pentru tineri 
Adolescenţa, tinereţea, este o perioadă de căutare, de încercare a diferitelor tentaţii și ispite ce apar din 
partea lumii și a anturajelor, pe care tânărul le apropie mai mult de el, îndepărtând părinţii și familia sa. Lipsa de 


21 Ibidem, p.95-96 

22 ldem, Mica Filocalie, p.142 

23 Idem, “Cuvinte duhovniceşti IV. Viaţa de familie", p. 172 
24 Ibidem, p.171 

25 Ibidem, p. 113 

26 Ibidem, p. 172 

discernământ și de experienţă duce la căderi în păcate grele. Sfântul Paisie observă că s-a creat o prăpastie între 
părinţi şi copii, datorită stilulilor diferite de educaţie și de gândire. Este necesară înlăturarea acestei prăpastii, 
şi pentru aceasta este nevoie de înțelegere şi îngăduinţă din partea ambelor părţi. Pentru rezolvarea acestor 
diferenţe între generații, „trebuie ca părinţii să se coboare în starea copiilor, iar copiii să treacă în cea a părinţilor. 
Şi dacă acum copiii nu-i mai chinuiesc pe părinţii lor, nici copiii lor, mai târziu, pe ei. Dacă acum copiii nu ascultă 
şi îşi chinuiesc părinţii, şi copiii lor îi vor chinui mai târziu, pentru că vor funcţiona legile duhovniceşti”? 

Păstrarea curăţiei trupești și sufletești, a devenit, în zilele noastre, o adevărată „mucenicie” într-o lume în care 
toate mesajele sunt erotizate și care promovează satisfacerea tuturor plăcerilor. . Păstrarea curăţiei, înainte de 
căsătorie, considera Sfântul Paisie, asigură tinerilor o „îndoită sănătate”: trupească și duhovnicească. Datorită 
acestui motiv, Sfântul insista că „este bine ca logodna să nu ţină mult - să încerce ca în perioada care va dura 
până la nuntă să o vadă pe tânără ca pe sora sa și să o respecte. Dacă amândoi se vor nevoi cu mărime de suflet 
să-şi păstreze fecioria, la Taina Căsătoriei, atunci când preotul îi încununează, vor primi har îmbelșugat de la 
Dumnezeu. Pentru că, așa cum spune Sfântul loan Gură de Aur, cununiile sunt simbolul biruinţei asupra plăcerii”? 

Părinţii nu trebuie să-și piardă nădejdea și să se descurajeze, în eventualitatea în care copiii lor ar rătăci şi ar 
cădea în anumite ispite, ci trebuie ca prin exemplul lor și prin rugăciuni stăruitoare, să ceară ajutorul Domnului, 
care ii va întoarce pe copii lor. Deși în această perioadă a tinereţii, datorită entuziasmului lor, se consideră superiori 
celorlalţi, și mai ales părinţilor lor, de mare ajutor tinerilor, le poate fi duhovnicul. Duhovnicul, prin dragoste, cu 
ajutorul autorităţii și paternităţii sale duhovnicești, se poate apropia de tineri şi prin sfaturile şi îndemnurile 
lui, inspirate de Dumnezeu, poate fi ascultat și urmat mai ușor de tineri. În această privinţă, a importanţei 
duhovnicului pentru un tânăr, Sfântul Paisie spunea:,„Tânărul are nevoie de un povăţuitor duhovnicesc, care să-l 
sfătuiască și de care să asculte, ca să călătorească cu siguranță duhovnicească, fără primejdii, fără frică şi fără să 
se împotmolească. Fiecare om, cu cât crește, cu atât înaintează în vârstă, cu atât dobândește experienţă și de la 
sine şi de la alţii. Un tânăr nu are această experiență. Unul în vârstă foloseşte experiența dobândită de la sine şi de 
la alţii pentru a-l ajuta pe tânărul neexperimentat să nu facă gafe. Atunci când tânărul nu ascultă, face experiențe 
cu sine însuşi”? 

În formarea tinerilor, cea mai benefică este educaţia prin iubire. Pe când, în privinţa copiilor mici, pot fi aplicate 
şi anumite pedepse mici. Sfântul Paisie, la întrebarea cum ar putea părinţii să-l îndrepte pe tinerii ce au pornit pe 
o cale greșită, el răspunde: „Cu dragoste. Dacă există dragoste adevărată, nobilă, îndată tinerii sunt încredinţaţi 
lăuntric și sunt dezarmaţi. Vin la colibă tot felul de tineri cu diferite probleme. Îi întâmpin, îi cinstesc, le vorbesc 
şi peste puţin devenim prieteni. Își deschid inimile şi primesc dragostea mea. Unii, sărmanii de ei, sunt atât de 
lipsiţi! Însetează de dragoste. Se vede îndată că n-au simţit dragoste nici de la mama, nici de la tatăl lor; nu se 
mai satură. Dacă îi compătimeşti, dacă-i iubeşti, uită și problemele lor, chiar și de droguri, se depărtează bolile, îşi 
lasă neorânduielile și vin după aceea ca închinători evlavioşi în Sfântul Munte. Pentru că într-un anumit fel simt 
dragostea lui Dumnezeu”% 

Un alt aspect important în ceea ce privește relaţia tinerilor cu părinţii lor, este acela al comunicării dintre ei. 
Sfântul Paisie îi îndeamnă pe tineri ca să-și mărturisească gândurile și sentimentele lor, părinţilor. Asemănând 
mărturisirea pe care monahul o face stareţului său cu apropierea sufletească și deschiderea pe care trebuie să 
o aibă tinerii față de părinţi lor. Firesc ar fi ca tinerii să-și destăinuie gândurile și trăirile mai întâi părinţilor, iar 
mai apoi duhovnicului, pentru că dacă aceștia nu cunosc problemele sufletești ale copilului, nu îl vor putea 
ajuta. Sfântul Paisie, subliniind că „atunci când copilul se loveşte la picior părinţii merg împreună cu el la medic 
şi îl întreabă ce trebuie să facă pentru a se vindeca piciorul, tot astfel ei trebuie să ştie și ce fel de probleme îl 
frământă pe copil, pentru a-l ajuta”! 

După măsura în care își trăieşte omul viața, respectând poruncile şi voia lui Dumnezeu, poate pregusta din 
această viaţă, Raiul sau ladul.* Tocmai din acest motiv, Sfântul Paisie îi îndeamnă pe tineri să-și trăiască viața 
în curăţie și rânduială, căci cu cât încep de mici viaţa duhovnicească, ei dobândesc obiceiuri bune și continuă 
astfel împreună cu Hristos. Tocmai prin această vieţuire pe placul Domnului, aduce asupra tinerilor harul lui 
Dumnezeu, atât prin faptele lor, cât și prin rugăciunile și binecuvântările părinţilor lor. Trăind astfel în harul lui 
Dumnezeu, tinerii ajung să fie stâlpi de bază în Biserică, în societate și în lume. 


27 |dem, Cuvinte duhovnicești. l. Cu durere și dragoste..., p. 288 

28 ldem, “Cuvinte duhovniceşti IV. Viaţa de familie", p. 38 

29 lIdem, Cuvinte duhovniceşti. |. Cu durere și dragoste..., p. 262. 
30 Ibidem, p. 270-271 

31 Idem, “Cuvinte duhovniceşti IV. Viaţa de familie", p.136 

32 Idem, Mica Filocalie, p. 30 

Concluzii 

Deși Sfântul Paisie și-a trăit o mare parte din viaţă departe de lume, într-o asceză profundă, se observă din 
toate scrierile lui, cât de importantă este familia și cât de mult se îngrijește acesta de ea. Omul zilelor noastre, 
este axat tot mai mult pe realizarea lui profesională, pe o stabilitate financiară, are un mod de viaţă foarte agitat 
şi concentrat doar pe reușita lui, lăsând familia pe al doilea plan. Tocmai din această cauză, Sfântul Paisie, „strigă” 
prin scrierile sale către oameni, chemându-i și rugându-i să revină la modul de viață bineplăcut lui Dumnezeu. S-a 
îngrijit în mod deosebit de tineri, care veneau în număr foarte mare la chilia lui, cerând povăţuire. S-a preocupat 
mai ales de aceștia pentru că ei sunt cei care vor întemeia viitoarele familii, ei sunt cei care vor crește pe copii 
lor, mai ales prin educaţia duhovnicească. Învățăturile Sfântului au făcut întotdeauna o punte de legătură între 
generații, pentru că acestea pun foarte mult accent pe comunicarea și dragostea permanentă între părinţi și copii, 
chiar dacă aceștia, la rândul lor, ajung părinţi. Poate cea mai importantă învăţătură pentru părinţi este aceea de 
a lua aminte la copiii lor, de a le vorbi, de a îi iubi, pentru ca „să nu rămână flămânzi de iubirea părintească”* lar 
pentru copii, pentru tineri, esenţa învăţăturii este parafrazarea celei de-a cincea porunci: „lubește-i pe părinții 
tăi, ca Dumnezeu să fie cu tine! "34 


Aceste sfaturi duhovnicești ale Sfântului Paisie trebuie făcute cunoscute credincioșilor, mai ales în biserică prin 
predică şi cateheză. Învățăturile Sfântului Paisie, tratează majoritatea problemelor pe care oamenii şi societatea 
actuală le întâlnesc, de aceea, ele pot fi folosite în orice cuvânt de învăţătură, indiferent de împrejurare. Un alt 
mod prin care sfaturile Sfântului Paisie pot ajunge să fie cunoscute, mai ales de tineri, este prin conferințele 
duhovnicești organizate pe temele ce privesc apropierea tinerilor de Biserică și de Dumnezeu. 

Întrucât Sfântul Paisie, avea o dragoste atât de mare, după cum el mărturisea pe când trăia: „Îi iubesc atât 
de mult pe oameni, încât, dacă mi-ar fi cu putinţă, aș tăia inima mea în bucățele mici și aş împărţi-o tuturor”5, 
putem spune că pastorația părinţilor și a copiilor se poate face numai prin dragoste curată. 


33 Ibidem, p. 29 

34 Ibidem, p. 143 

35.https://ziarullumina.ro/educatie-si-cultura/interviu/cuviosul-paisie-aghioritul-om-al-iubirii-si-al-rugaciunii- 
neincetate-135308.html 

CATEDRALA, LĂCAŞ SFÂNT - 
SIMBOL AL ORTODOXIEI (1) 


MARIA TCACIUC BRĂTEANU 


Catedrala este lăcaşul 
sfânt mai important  dintr- 
un oraş, ce reprezintă locul 
pe care credincioşii îl numesc 
Casa Domnului sau Biserica 
lui Hristos. De fapt, este locul 
unde ascultând sfânta slujbă 
închinată Mântuitorului nostru | 
lisus Hristos se crează atmosfera 
propice, cea  Dumnezeiască, 
unde prin credinţă şi dragoste 
credincioşii îşi încarcă sufletul, îşi 
luminează drumul, îşi călăuzesc 
inima şi acţiunile lor, pentru a 
fi mai buni, mai înţelepţi, mai 
milostivi şi unde inimile lor se 
umplu de nădejdea mântuirii. Cu 
alte cuvinte, catedrala ca simbol 
al Ortodoxiei este în primul rând 
locul unde are loc comuniunea 
dintre Dumnezeu şi credincioşi. Aici credincioşii îşi găsesc pacea şi liniştea sufletească, credinţa şi bucuria 
existenţei lor şi au prilejul de a se închina Domnului nostru lisus Hristos şi de a se ruga Bunului Dumnezeu pentru 
ei, pentru cei dragi, pentru semeni, pentru cei lipsiţi de apărare, bolnavi sau neputincioşi, pentru ţară şi neam. 
Totodată aici, în catedrală (şi nu numai) pot să mulţumească prin rugăciuni şi vorbe alese pentru tot ce primesc ca 
dar Dumnezeiesc pentru viaţa lor spirituală şi materială. 

Venirea la slujba de la catedrală în zilele de duminică şi sărbători religioase şi ori de câte ori fiecare credincios 
simte, trebuie să fie pentru noi toţi un prilej de bucurie şi mulţumire sufletească, plin de credinţă, speranţă şi 
iubire. 

În catedrală sunt, pe lângă multe alte obiecte de cult, multe icoane ce constituie obiecte de artă religioasă şi 
în acelaşi timp de rugăciune şi contemplare pentru credincioşi. lată, pe scurt, importanţa catedralei şi a tuturor 
lăcaşurilor de cult mai reprezentative, ca simboluri ale credinţei noastre ortodoxe. Aşadar, mi-am îndreptat gândul 
spre catedralele din ţara noastră, începând cu cele din marile oraşe. 

Cuvântul catedrală provine din latină cathedralis sau din franceză cathedrale, cuvinte ce exprimă o biserică mai 
mare ca dimensiuni şi de obicei situată în centrul unui oraş, unde are loc serviciul divin oficiat de către episcop, 
arhiepiscop, mitropolit, patriarh, fiind biserica sau catedra unei eparhii (dieceze). Fiecare dieceză are o singură 
catedrală, restul sunt biserici. La începuturile creştinismului fiecare oraş (cetate) avea câte un episcop, iar biserica 
principală s-a numit catedrală, chiar dacă nu avea această funcţie, dar era construită în mijlocul eparhiei. 


CATEDRALA PATRIARHALĂ DIN BUCUREŞTI 

Catedrala Patriarhală din Bucureşti se află pe Dealul Mitropoliei şi se prezintă astăzi sub un ansamblu patriarhal 
ce cuprinde Catedrala, Palatul Patriarhal şi Palatul Patriarhiei. Biserica a fost ctitorită pe locul unei mănăstiri de către 
Voievodul Constantin Şerban Basarab şi soţia acestuia Bălaşa (1654-1658), purtând hramul Sfinţilor Constantin şi 

Elena. În vremea lui Mihnea al III-lea a fost sfinţită ca mănăstire (1658), pentru ca în anul 1668 să fie transformată 
în Mitropolie de către Radu Leon. Abia în anul 1925 a fost transformată în Patriarhie. Nu se cunosc cu exactitate 
constructorii bisericii, dar se ştie că lucrările au fost supravegheate (într-o anumită perioadă) de către logofătul 
Radu Dudescu şi Gheorghe Sufariu. 

De -a lungul timpului biserica a suferit mai multe transformări, restaurări, extinderi, astfel că cea de azi nu 
mai seamănă decât în parte cu cea existentă iniţial. Între anii 1960 şi 1982 catedrala a fost refăcută după modelul 
bisericii mănăstirii de la Curtea de Argeş. 

În biserică se află racla de argint cu moaştele Sfântului Cuvios Dimitrie cel Nou (Basarabov), Ocrotitorul 
Bucureştiului. În zilele noastre au loc minuni individuale săvârşite pentru credincioşii care se roagă neîncetat. 
Sfântul Cuvios Dimitrie cel Nou (Basarabov) este sfântul ocrotitor al Bucureștilor, canonizat în 1955. S-a născut în 
secolul al XIII-lea (după alte surse, în secolul al XV-lea, iar după sinaxarele Bisericii bulgare, în secolul al XVII-lea) în 
satul Basarabovo din Bulgaria. Se crede că iniţial a fost păstor, pentru ca mai târziu să îmbrace haina monahală la 
o mănăstire situată nu departe de satul natal. Moaștele sfântului au fost depuse la biserica din Dealul Mitropoliei 
din București în secolul al XVIII-lea. Biserica Ortodoxă Română și cea Bulgară îl prăznuiesc la data de 27 octombrie. 

Dealul Mitropoliei este un loc important pentru Ortodoxia din România dar este și locul unde au avut 
loc evenimente istorice importante pentru istoria neamului. La începuturi, până în anul 1650, dealul era în 
proprietatea voievozilor ţării, iar complexul mănăstiresc era înconjurat de ziduri arătând ca o cetate. Din anul 
1698, intrarea principală spre centrul mănăstirii s-a făcut prin clopotniţa ridicată de Constantin Brâncoveanu. În 
curtea mănăstirii se afla o troiță cu trei cruci de piatră datând din anii 1583-1644. Una dintre cruci era sculptată 
în amintirea mitropolitului Teodosie, alta în cinstea generalului Miladovici și a treia aminteşte de Răscoala din 
1652 din timpul lui Constantin Şerban Basarab, împotriva boierilor. În această răscoală a murit tata lui Constantin 
Brâncoveanu, Papa Brâncoveanu. Bunicul lui Constantin Brâncoveanu, Preda Brâncoveanu a ridicat atunci o cruce 
în amintirea fiului său, Papa Brâncoveanu. Acea cruce era una din lemn, pentru ca mai târziu unul din fiii lui 
Constantin Brâncoveanu să o înlocuiască cu o cruce din piatră (1713). 

Prin anii '80 această cruce a dispărut, pentru ca în 1990 să fie ridicată o nouă cruce pe același loc. Tot în 
Dealul Mitropoliei a avut loc în timpul unirii celor două provincii românești, Moldova și Ţara Românească, în zilele 
de 22-24 ianuarie 1859, Adunarea locuitorilor Bucureștiului și a celor din împrejurimi pentru sprijinirea alegerii 
domnitorului Alexandru loan Cuza ca Domn al Moldovei și al Ţării Româneşti. Atunci, în Dealul Mitropoliei s-au 
adunat peste 30.000 de oameni care au impus autorităţilor ca în Adunarea Electivă să fie votat pe 24 ianuarie 
1859, în unanimitate propunerea lui Vasile Boerescu, Alexandru loan Cuza ca domnitor al celor două provincii 
româneşti. Pe 20 martie 2004, ca o recunoaștere a meritelor lui Alexandru loan Cuza, la 184 de ani de la nașterea 
domnitorului, a fost dezvelită statuia ce îl reprezintă, ca o reparaţie morală și istorică adusă domnitorului. 

Din ansamblul confesional existent în Dealul Mitropoliei mai fac parte Paraclisul Palatului Patriarhal și 
clopotniţa, ce au fost restaurate între anii 1956-1958. Paraclisul a fost ridicat o dată cu Palatul Patriarhal și refăcut 
prima dată în anul 1723. 

Palatul Patriarhal a fost construit pe timpul lui Constantin Șerban Cârnul, cu scopul de a fi locuință pentru 
stareţul mănăstirii. După anul 1668, vechiului palat i se aduc modificări și adăugiri prin construirea unor corpuri de 
clădire. Arhitectul Gheorghe Simotta a proiectat corpul de clădire (1932-1935) alăturat palatului, care astăzi este 
corpul principal al clădirii format din sala mare a Sfântului Sinod, Cancelaria Patriarhiei, apartamentul patriarhului 
și mitropoliților, ș.a. Pereţii palatului au picturi murale ce reprezintă momente importante din istoria mănăstirii, 
dar şi din istoria ţării noastre. 

Palatul Camerei Deputaţilor a fost construit după planurile arhitectului Dimitrie Maimarom pe locul unde era 
Divanul Domnesc. Construcţia este în stil neoclasic, cu un peristil cu şase coloane ionice. În interior sunt busturi 
din marmură și din bronz ale marilor figuri istorice și picturi. Biblioteca din Palatul Camerei Deputaţilor deţine 
peste 11.000 de texte ale dezbaterilor parlamentare, monitoare oficiale și peste 7.000 de cărţi. Din anul 1997 
palatul este în administraţia Patriarhiei Române, Camera Deputaţilor fiind mutată în noua clădire a Parlamentului 
României. 

Dealul Mitropoliei, Dealul Patriarhiei sau Colina Bucuriei este o colină a Bucureștiului, un loc confesional, istoric, 
cultural, arhitectural și turistic foarte important pentru București și ţară, pentru poporul român și cu siguranţă, nu 
în ultimul rând, un reper pentru Ortodoxia din România. 

Ideea unei noi catedrale naţionale a fost un deziderat naţional expus de mult timp - din vremea patriarhului 
Miron Cristea și care s-a materializat prin punerea pietrei de temelie a Catedralei Mântuirii Neamului în februarie 
2011, în vremea patriarhului Daniel Ciobotea. În toamna anului 2019 Catedrala Mântuirii Neamului a fost târnosită. 

PREDICĂ LA PILDA TALANȚILOR 


Preot AUREL FEDIUC 
Parohia Crai Nou 


„Bine, slugă bună și credincioasă, peste puţine ai fost credincioasă, peste multe te voi pune; intră întru bucuria 
domnului tău”(Mt. 25, 23). 


Mântuitorul nostru lisus Hristos obişnuia să predice cuvântul de învăţătură (uneori) folosind figura de stil 
numită parabolă. Parabola sau pilda este o povestire alegorică și era folosită tocmai pentru ca auditoriu să 
înțeleagă mai bine mesajului învățăturii. Parabola este un procedeu care exprimă idei abstracte prin mijloace 
simbolice concrete. Parabola talanţilor se găsește la Sf. Ev. Matei (25, 14-30). 

Pentru început, trebuie să spunem (spre înţelegere) că talantul este o monedă prețioasă (de aur). Parabola în 
discuţie are o temă morală: expunerea Împărăției Cerurilor (Raiul) şi modalitatea obținerii acesteia, lucru indicat 
în v. 1: „Împărăţia Cerurilor se va asemăna.” (Mt. 25, 1); dar ne trimite indirect şi la împlinirea ,.....fiţi dar înţelepţi 
ca șerpii și nevinovaţi ca porumbeii” (Mt.10,16), poruncă dată ucenicilor și tuturor oamenilor. 

Împărăţia Cerurilor poate să se găsească în sufletul nostru, chiar din lumea aceasta. Ea, chiar „este înăuntrul 
nostru” (Luca 17, 21); numai că este condiţionată de faptele noastre. Categoric parabola ascunde o recomandare 
la hărnicia însușirii sfinţeniei şi înţelepciunii, ca o recunoaștere a darurilor primite de la Dumnezeu. Trebuie să 
recunoaștem, cu responsabilitate, că darurile oferite de Dumnezeu sunt nenumărate și nemeritate de noi, pentru 
că suntem nevrednici și nerecunoscători Creatorului. Ne comportăm uneori ca și cum totul este al nostru, totul 
ni se cuvine și pe toate le facem noi. Dar, nu este așa. Trebuie să conștientizăm că începând de la firul de iarbă 
„creierul uman și până la cerul înstelat, lumina zilei și cea mai ingenioasă descoperire, toate sunt daruri ale lui 
Dumnezeu. Însăşi viaţa şi mântuirea sunt daruri ale lui Dumnezeu (Apoc. 19, 1). „Fără El nu putem face nimic” 
(loan 15, 5). 

Recunoştința noastră trebuie să exceleze în iubire, credinţă și fapte bune. Conștiinţa, vederea, auzul, graiul, 
lumina zilei, căldura soarelui, „ploaia la bună vreme” spre a ne putea hrăni, sănătatea etc. sunt tot atâţia talanţi 
(daruri) pe care i-am primit ! Aceste daruri trebuie folosite cu un scop și cer responsabilitate. A împlini voia lui 
Dumnezeu și a ne împlini pe noi prin ceea ce suntem (chip al lui Dumnezeu) și facem, adâncindu-ne în cunoașterea 
de sine, de lume și de Dumnezeu, spre transparentizare și pnevmatizare reprezintă scopul vieţii. Avem un ţel în 
viaţă: desăvârșirea (Mt. 5, 48). Mântuitorul lisus Hristos ne spune (în parabolă-pericopa evanghelică) că era „un 
om care, plecând departe, şi-a chemat slugile și le-a dat pe mână avuţia sa. Unuia i-a dat cinci talanţi, altuia 
doi și altuia unul, după puterea fiecăruia.."(Mt. 25, 14-15). „După multă vreme a venit stăpânul acelor slugi și a 
făcut socoteala cu ele”. Stăpânul le-a cerut să-i spună ce au făcut cu talanţii. Acest Stăpân din Evanghelie este 
Dumnezeu, iar slugile suntem fiecare dintre noi. Desprindem din text că Dumnezeu a distribuit cu dreptate și 
înţelepciune (după putere, cf. Rom. 12, 3) ceea ce deducem că este atotdrept și atotînţelept. 

Fragmentul scripturistic se referă la folosirea darurilor în slujirea față de Dumnezeu, față de semeni, față de 
sufletul nostru și chiar față de natură (creaţie); toate în scopul mântuirii. Cea mai largă paletă de cuprindere o 
au darurile care sunt puse în slujba lui Dumnezeu și a mântuirii noastre, pentru că aproape toți avem cele cinci 
simţuri. De aceea, trebuie ca „gura (noastră) să fie spre lauda lui Dumnezeu” (Ps. 50, 16), „şi să vestească dreptatea 
lui Dumnezeu”(Ps. 70, 16), „urechea să audă cuvântul lui Dumnezeu” (Mc. 4, 9); iar cu ochii „să luăm seama cum 
umblăm, nu ca nişte neînțelepţi, ci ca cei înţelepţi” (Ef. 5,15 etc. Dacă folosim talanţii numai în acest fel ne mântuim. 
Sluga bună şi credincioasă va fi pusă peste multe și va câștiga raiul. 

Spuneam că sunt daruri puse și în slujba oamnilor (semenilor). Fericiţi sunt cei care au daruri deosebite, pentru 
că ei contribuie în mod direct la fericirea altora, ceea ce este o faptă nobilă; întrucât: „Pentru a fi fericit, trebuie 
mai întâi să te ocupi de fericirea altora” (Cicero). Dar, indirect ei săvârșesc și o faptă a milei, lucrând spre ajutorul 
oamenilor. Ne gândim la marile descoperiri ştiinţifice, la munca unor oameni luminaţi care lucrează în laboratoarele 
de cercetare spre folosul nostru, apoi la unele invenţii ale unor savanţi care au primit daruri deosebite de la bunul 

Dumnezeu (ex. Alexander Fleming a descoperit pencilina sau Selman Abraham Waksman care a descoperit 
streptomicina etc.). Oare câtă lume suferindă așteptă sau are de așteptat un medicament? Durerea chinuie mult 
și omul suferind așteaptă ajutorul de la Dumnezeu, dar și de la oameni (ex. medici, cercetători, oameni de știință). 
Dumnezeu face posibil ca din când în când să se nască și astfel de genii. Ajutorul de la Dumnezeu vine prin 
rugăciune asiduă, viață înduhovnicită și hărnicie. Darurile primite de la Dumnezeu au o dimensiune verticală 
și una orizontală. „Propriu-zis când le dăm altora, le dăm lui Dumnezeu, care le-a dat pentru toţi” (Pr. prof. dr. 
Dumitru Stăniloae). 

Prin muncă și dar îi întoarcem recunoștiță și iubire lui Dumnezeu. Acești oameni sunt precum „cei ce luase 
cinci (sau doi) talanţi, au iucrat cu ei și au câștigat alţi cinci sau doi talanţi” (Mt. 25, 16-17). Sigur că mulţi dintre 
noi suntem harnici și ne rugăm, postim, ne spovedim, ne împărtășim și ne străduim să facem fapte bune, dar tot 
mulţi dintre noi trăim în păcat, departe de Dumnezeu, adesea lenevindu-ne să venim la biserică, dar și la locul 
de muncă. Slujirea față de natură stă în păstrarea, conservarea, îmbunătăţirea, înmulţirea şi mulțumirile aduse lui 
Dumnezeu. „Doamne, Dumnezeul nostru, Cel ce la început ai făcut cerul și pământul, și cerul l-ai împodobit cu 
mari luminători, iar pământul l-ai înfrumusețat cu verdeață, cu multe feluri de semințe, caută din sfânt locașul Tău 
spre agonisitele acestea (darurile Tale) și le binecuvintează...”!. Mai știm că „omul sfințește locul”și că prin hărnicie, 
înţelepciune și chivernisire, natura crește și se sfințește. Mântuitorul mai spune în parabolă că „apropiindu-se cel 
care primise un talant, a zis: Doamne te-am știut că ești un om aspru, care seceri unde n-ai semănat și aduni de 
unde n-ai împrăștiat. Și temându-mă m-am dus de am ascuns talantul tău în pământ; iată ai ce este al tău” (Mt. 
25, 24-25). Astfel, slujitorul s-a dovedit prin această atitudine corect, dar nu și înțelept și harnic. Către înţelepţi și 
harnici va spune Mântuitorul la Judecata de apoi: „Bine slugă bună, intră întru bucuria Domnului tău” (Mt. 25, 21), 
iar pentru cei întinaţi, leneși, care n-am respectat cuvântul lui Dumnezeu sau n-au participat la Sfânta Liturghie 
va zice (precum slugii care a îngropat talantul ): „luaţi de la el talantul, căci celui ce are i se va da, iar celui ce nu 

1 Molitfelnic , Ediţia a-v-a , Ed .1.B. M.O. Bucureşti , 1992 

are și ce are i se va lua; aruncaţi-o în întunericul cel mai dinafară. Acolo va fi plângerea și scrâşnirea dinţilor” (Mt. 
25, 29-30). 

Cât privește raționamentul Mântuitorului din versetul 29: ,, celui ce are i se va da și celui ce nu are şi ceea ce 
are i se va lua” (ceea ce logic, nouă ni s-ar părea incorect, deși ideea ne indică în mod clar o sancţiune aplicată 
unuia lipsit de înțelepciune), părintele profesor Stelian Tofană ne lămurește: „Atitudinea stăpânului se înscrie 
perfect în mesajul eshatologic al parabolei (anume): la Judecata Universală, cel care a fost credincios, adică activ 
în înmulţirea daruilui lui Dumnezeu, va primi mai mare răsplată, pe când cel inactiv, necolaborator cu Dumnezeu 
la valorificarea darurilor Lui, va fi pedepsit prin a nu avea parte de ceea ce i s-a încredinţat”? Dacă adaptăm 
atitudinea slugii care a îngropat talantul la lumea prezentului și extindem interpretarea v. 25, trebuie să facem 
referire, cu regret, la cei mulți dintre noi care folosim darurile primite de la Dumnezeu în sens distructiv. Oare, 
nu aceeași gură care trebuie să-L laude pe Dumnezeu hulește, clevetește, ceartă sau minte etc? Dar, văzul care 
vede păcatul altuia? Dar urechea care ascultă fărădelegea? „Prin aceeași gură ies şi binecuvântarea şi blestemul. 
Nu trebuie, fraţii mei, să fie acestea așa. Oare izvorul aruncă din aceeași vină, şi apa dulce și pe cea sărată? (lacov 
3, 10-11). Dar mintea care gândește și modelează viclenia şi înşelăciunea? „Păcatul este o conspirație împotriva 
lui Dumnezeu, sau a poruncilor Lui”(pr. Arsenie Boca). Dar conștiința, care la cei mai mulţi dintre noi e adormită? 
Dar inima care este împovărată cu păcate și răutate? Toate acestea sunt asemenea talantului ascuns în pământ, în 
mocirla păcatului care va aduce „plângerea și scrâşnirea dinţilor”. 

Prin folosirea darurilor în scop rău, dovedim că nu mai avem în noi pe Duhul Sfânt, ba chiar lovim în virtutea 
iubirii și sâvârșim păcat împotriva Duhului Sfânt, care „nu se va ierta nici în veacul acesta nici în celălalt” (Mt. 12, 
31), fără fapta înţeleaptă de a ne opri și a ne pocăi. Sunt destule cazuri de comportament neînţelept, ceea ce 
confirmă că parabola vizează virtutea înţelepciunii (Mt. 10, 16). Trebuie să știm că orice muncă este anulată dacă 
scopul este nociv și scopul (fapta bună) este anulat(ă) dacă mijloacele au fost necinstite, perverse. Orice muncă, 
orice invenţie cu scop și final nociv şi distructiv îşi pierde voloarea. Sf. Ap. Pavel ne spune:,„Dar avem felurite daruri 
„după harul ce ni s-a dat. Dacă avem slujbă, să stăruim în slujbă; dacă unul învaţă, să se sârguiască în învăţătură; 
dacă îndeamnă, să fie la îndemnare; dacă împarte altora să împartă cu nevinovăție”. Aici putem să ne gândim că 
ar trebui să domnească dreptatea, adevărul și cinstea între oameni, dar și între cei care conduc destinele unei 
țări, care conduc cum vor ei, ocolind dreptatea, adevărul şi responsabilitatea, fără temei. În Rom. 12, 6-8 vedem 
că responsabibitatea, credinţa și conștiința sunt cârmaciul darurilor primite de la Dumnezeu prin harul Duhului 
Sfânt. Altfel , Mântuitorul printr-o exprimare metaforică ne spune (ca sancționare spre deșteptare): „Şi dacă ochiul 
tău te smintește, scoate-l și aruncă-l de la tine, că mai bine este pentru tine să intri în viaţă cu un singur ochi, decât 
având amândoi ochii, să fii aruncat în gheena focului” (Mt. 18, 9). 

Dar noi avem posibilitate să stăruim în rugăciune pentru ca milostivul Dumnezeu să ne determine ca să punem 
darurile (talanţii) în slujba binelui şi să le înmulţim. Pe lângă îndemnul la înţelepciune şi de a câştiga Împărăţia lui 
Dumnezeu, parabola „ne îndeamnă și la atitudine (a nu urmări interesele sau a trăi în adormire și sau păcătoșenie), 
la asumarea riscului de a pierde în fața oamenilor, dar de-a câștiga în faţa lui Dumnezeu”3. Mai trebuie adusă „lui 
Dumnezeu mulțumire pentru darul Său cel negrăit” (II Cor. 9, 15). Să ne rugăm bunului Dumnezeu să înmulțească 
darurile și să ne dăruiască înțelepciune și hărnicie să le înmulțim și să le folosim spre binele nostru, al tuturor și al 
naturii înconjurătoare. Doamne, mântuieşte-ne! 


2 Pr. prof. unv. dr. Stelian Tofană, Evanghelia lui lisus, Misiunea cuvântului, Ed. Mega, Cluj- Napoca, 2015, p. 186 
3 Idem, p.187 

CONCEPTUL DE „PĂRINTE” ÎN LUCRAREA 
PATERNITATEA ŞI ÎNDRUMAREA DUHOVNICEASCĂ 
ÎN RĂSĂRITUL CREŞTIN 


Diacon dr. ALEXANDRU DAN ADAM 


Părintele lrenee Hausherr, iezuit și cercetător la Institutul Oriental din Roma, s-a dovedit în decursul timpului un 
fin cunoscător al Teologiei și Spiritualității Răsăritene, care, alături de Cardinalul Thomas Spidlik, au redat spaţiului 
teologic creştin universal o amplă și sistematică lucrare, prezentând cadrele teologice, morale și spirituale ale 
Creştinismului răsăritean. 


În cartea Paternitatea duhovnicească în răsăritul creștin, autorul creionează, în primul capitol, conceptul sau 
profilul, Părintelui duhovnicesc”. Ca orice călătorie și pelerinajul omului către Dumnezeu are nevoie de un călăuzitor, 
așa încât urcușul duhovnicesc și împlinirea omului în sfinţenie nu poate fi desăvârșită fără un povăţuitor. Dintru 
început, Hausherr, atrage atenţia că Părintele duhovnicesc nu este nici un rabin, nici un muftiu și nici un cazuist 
specializat în probleme de morală. În creştinism, titlul de părinte, ţine de o veritabilă paternitate. Și aici nu este 
vorba despre un simplu apelativ instituțional, nici 
de faptul de a avea în spate o operă considerabilă 


+ 
scrisă. Fiindcă nu numai Sfinţii lerarhi precum loan Paternitatea 


Gură de Aur sau Grigorie Teologul au primit acest 


SA 
titlu, ci și Sfinţi precum Antonie cel Mare și Arsenie ȘI îndrumarea 
sau diverşi alți sfinţi care nu au avut cuvinte scrise, 2 A 
dar au avut o trăire asumată a vieţii în Hristos, duhovnicească 
devenind ei înşişi lumină pentru cei din jur. în Răsăritul creștin 


Pentru a înțelege mai bine termenul de 
părinte trebuie pus în corelaţie cu cel de copil, iar 
această legătură părinte-copil trebuie privită din IRENEE HAUSHERR 
perspectivă mistică, duhovnicească. Ea are în vedere 
nu nașterea biologică, ci pe cea duhovnicească. 
Așa cum se vorbește despre paternitate sau 
ereditate biologică se poate vorbi și despre o 
ereditate duhovnicească. Exemplele abundă în 
istoria Bisericii, din vechime până în zilele noastre. 
În contemporaneitate Părintele Sofronie Saharov 
şi relaţia sa filială cu Sfântul Siluan Athonitul este 
grăitoare și comportă un model de relație părinte- 
fiu duhovnicesc edificator. 


În continuare, teologul iezuit face o afirmaţie 
care explică, fără echivoc, sensul întrebuinţării 
acestui termen în limbajul creștin: „Dumnezeu 
este Tatăl nostru, iar copiii lui Dumnezeu suntem 
noi, care devenim astfel prin Duhul Sfânt, Duhul 
Tatălui și al Fiului, Duh părintesc și Duh filial, Duh 
al paternităţii și Duh al filialităţii, Duh sfinţitor care 
ne sfințește tocmai făcându-ne fii ai lui Dumnezeu 
prin participare ... prin a doua naștere al cărei Autor 

este, prin unirea cu Fiul lubit al Tatălui pe care ne-o dă” (p. 45). Cu alte cuvinte, paternitatea duhovnicească își 
justifică numele prin legătura și referința ontologică la Tatăl Domnului nostru lisus Hristos. 


De la această explicaţie a termenului „părinte', Hausherr arată că deși apelativul a suferit diferite forme (avva, 
pater) în decursul vremii, înţelesul său a fost același fiind vorba de o transformare lingvistică. 


Cert este că întâi creştinii aveau conștiința unui Tată ceresc, la fel și Părinţii Apostolici pentru care ţinta și țelul 
suprem, atât ontologic, cronologic și logic se află în Tatăl ca Izvor a toate. Mai târziu, prin teologia sfântului Ignatie 
apare şi ideea părinte dat episcopului şi mai apoi preoţilor. În viziunea ignatiană, episcopul este aidoma lui Hristos 
care se face ascultător Tatălui, devenind ca un părinte de familie, familia în acest caz fiind Biserica cu toţi membrii 
ei și aşa cum Hristos a condus și a împăcat lumea cu Tatăl, tot așa și episcopul sau preotul conduce credincioșii 
pe calea mântuirii. Hausherr subliniază acest fapt în mod sintetic prin următoarele cuvinte : Biserica este mamă, 
iar preotul care botează este tatăl. Totuși autorul, trecând prin filtrul Tradiţiei Patristice, ne arată că paternitatea 
duhovnicească nu vine să înlocuiască ideea de „Părinte Unic” al lui Dumnezeu, ci acest termen de părinte aplicat 
preotului trebuie înțeles ca fiind unul prin participare, nu prin fiinţă. lar paternitatea duhovnicească ţine nu numai 
de faptul că preotul botează; el nu naște numai prin botez pe fii săi duhovnicești, ci si prin celelalte Taine, dar 
şi prin creşterea și formarea duhovnicească pe care o realizează când îl însoțește pe credincios cu sfatul şi cu 
învăţătura. Așa încât, părinte duhovnicesc este acela care conduce omul la Dumnezeu (p.61). 


Tradiţia Bisericii a accentuat în decursul veacurilor importanţa părintelui duhovnicesc, cartografiind principii 
şi căi misionare care au reverberaţii profunde și pentru noi cei de astăzi. Si de aceea, Tradiţia Bisericii nu este 
o arheologie a trecutului, ci ea este „memoria vie si critică a Bisericii”, ea este busola ce ne trasează itinerarul 
duhovnicesc în matca adevăratei credințe, oferindu-ne perspectiva pnevmatică ce însufleţește fiecare epocă prin 
Învăţăturta Revelată şi tâlcuită mereu prin Părinţii duhovniceşti ai Bisericii. Cu certitudine, mai cu seamă atunci 
când a început o dezvoltare a monahismului, termenul de, părinte, (avva) a fost atribuit spontan acelora în care 
se vedeau urmele sfințeniei. Termenului de „părinte, i se alătura implicit și cel de duhovnicesc, înțelegând de 
aici că numai împlinind chemarea prin cultivarea darului de a fi chip al lui Dumnezeu prin asemănare, adică prin 
lucrare și numai aceia în care sălășluieşte Duhul lui Dumnezeu pot fi numiţi oameni duhovniceşti. 


Autorul ne arată, de asemenea, că în viziunea teologiei răsăritene, părintele primește cunoașterea Tainelor 
lui Dumnezeu și darul deosebirii lucrurilor sau al discernământului numai atunci când el însuşi devine lumină şi 
purtător de duh. 


Cu alte cuvinte, părintele duhovnicesc este chemat să împlinească atât partea practică a ascezei, cât şi cea 
contemplativă, teoretică. În acelaşi gând descria odinioară şi Evagrie Ponticul calităţile necesare ale gnosticului, 
ale celui care face și trăieşte adevărata filosofie în Hristos. Pentru el, gnosticul - adică omul duhovnicesc capabil să 
îndrume și pe alţii — se ocupă cu trei lucruri: întâi cu contemplaţia , al doilea cu împlinirea poruncilor și al treilea, cu 
formarea de oameni. În aceeași cheie trebuie văzută şi împlinirea misiunii preoțești de astăzi , mai cu seamă într-o 
lume lipsită de modele creştine, preotul având menirea de a fi om duhovnicesc ce învaţă în virtutea adevărului 
apostolic. 


În concluzie, condiţia esenţială şi indispensabilă pentru a deveni părintele duhovnicesc al altuia este a ne face 
pe noi înşine duhovniceşti. În viziunea Sfinţilor Părinţi „poţi fi profesor toată viaţa și încă unul excelent, dar nu 
devii prin aceasta părinte duhovnicesc, nu se demonstrează nici măcar că poţi să devii așa ceva” (p.66). Ceea ce 
înseamnă că în viața duhovnicească primordială este credinţa ca mod de viață, însă un creştin adevărat nu poate 
trăi o credinţă golită de conţinut, aşa încât are nevoie și de cunoaștere rațională a lui Dumnezeu. Toate converg 
unificator, mai cu seamă pentru preot, și învățătura şi asceza și rugăciunea ca într-o simbioză edificatoare ce 
deschide perspectivele unei vieţi asumate în Dumnezeu - Părintele Luminilor de la care vine tot darul şi lumina. 

MULȚUMIRE, LA DESPĂRȚIRE, 
DIN PARTEA SOŢULUI ȘI A FIULUI 


MAXIMILIAN DUMA 


Mulţumesc buna şi cuviincioasa mea soție, că mi-ai fost bun tovarăş de călătorie, fără ceartă şi minciună. Îţi 
mulțumesc pentru bunătate, că tu le-ai făcut pe toate și cuviincioasă în fapte. Pe toate le-ai făcut după adevăr și 
dreptate. Familia ţi-ai iubit, fapte bune pentru ei ai împlinit și niciodată nu i-ai părăsit. Întotdeauna ai căutat și te-ai 
străduit să faci bune fapte,ca să ai în casă de toate. Să fii exemplu de comportare în viaţă la fiecare. 

Pentru aceasta îți mulțumesc și n-am să te uit cât trăiesc. Că mi-ai fost soţie credincioasă și am petrecut 
împreună o viață frumoasă. Mă rog pentru tine bunului Dumnezeu să te ierte de ai greșit. Să nu lase sufletul tău 
osândit și să-l ducă în rai. Ca să aibă bucurie totdeauna în veșnicie, buna mea fostă soție. 

Mulţumesc bunului Dumnezeu că întotdeauna, cât împreună am trăit, de rău ne-a ocrotit şi ne-a povăţuit cum 
e bine ca să facem fapte bune şi să nu înșelăm pe nimeni. 

Să te odihnești fosta mea soție Elisabeta în bună pace, așa după cum îţi place. Și cu îngerii împreună să petreci 
viață bună. 

Tatăl nostru bun, milostiv ceresc și sfânt să te primească cu bucurie că ai făcut fapte bune cât ai trăit pe pământ. 
Ca tu fosta mea comoară iubită să fii veşnic bine fericită. 

Ai fost mamă credincioasă şi pentru oameni miloasă, ai lăsat în urma ta un fiu frumos cuviincios și slujitorul 
lui Hristos. Care îți mulțumește ţie pentru atâtea fapte bune care le-ai făcut pe lume și care în viață nu va uita cât 
bine pentru el a făcut mama sa. 

Și se va ruga mereu către bunul Dumnezeu spre mântuirea sufletului său. Nici soţul nu o va uita pentru bună 
comportarea sa, și o va bine pomeni cât pe pământ va trăi, ca să aibe bucurie și acum şi-n veșnicie. Ne rugăm să 
o ierte bunul Dumnezeu pentru tot păcatul său că oameni suntem pe pământ și mai greșim din când în când, că 
slăbiciuni avem. 

Îngerii şi sfinţii să te însoţească. Amin. 


SPITALUL 
Spitalul, zumzet, freamăt, ca un stup, 
E i suferinţă, i A x 
e iapa ti boa RUGACIUNE 


Al zării, îţi vorbeşte despre Duh. 


Aceasta-i rânduiala: Va urca Vindecă, Doamne, Tu 

Ins după ins, la rând, Golgota sa... Durerea ce-mi străbate sufletul 

Ce mici suntem, ce goi, ce trecători, Şi iartă-mă Doamne iară, 

Scheletici, plini de răni şi de sudori, Căci am fost iar o povară 

Cu pieptul sau cu pântecul deschis... Îndreaptă-mi Tu a mea nevoinţă 

lar dincolo de toate — ce abis! Şi mă du spre pocăință! 

Te prinde ameţeala când priveşti 

Mulțimea de fiinţe omeneşti IONUŢ COSMIN ARCUȘI 


Purtând în orice țipăt câte-un cui. 


Dar mângâiate blând de mâna Lui. 


EUGEN DORCESCU 

PSALM 


Lăudat să fii, Doamne, 

pentru lumină şi soare, 

lăudat pentru alba ninsoare, 

lăudat pentru ploi, pentru grâne, 
lăudat pentru luna şi stelele ce 

clipesc primăvara în Râu şi-n fântâne. 
Lăudat pentru bucata de pâine 

şi pentru paharul de apă, date mie azi, 
date ieri, date mâine. 

Lăudat că eşti Duh. Că-mi vorbeşti 
fie-n vis, fie-n suferinţă, fie-n gând. 
Fiindcă eşti. 

Lăudat pentru-nmiresmatele ierburi. Pentru 
frunze şi flori. 


Lăudat că-n final 
mă omori... 


EUGEN DORCESCU 


CUVÂNTUL MAMĂ 


Aş vrea să cânt prin lume a dragostei tărie 

În murmur de izvoare şi cânt de ciocârlie, 

Dar nu găsesc niciunde cuvânt așa de seamă 
Să-mi dea căldură-n suflet la fel ca slova mamă. 


Aş vrea în cântul meu să-ngân privighetoarea, 
Cu viersul ei de foc să stăpânesc suflarea, 

Dar nu găsesc deloc în cântul ei o gamă 

Să aib-atâta forță ca și cuvântul mamă. 


Aş vrea să cânt iubirea cu-a vântului suflare, 
Să calc pământ și ape pe struna-i călătoare, 
Dar simt cum mă cuprinde-un sentiment de teamă: 
Putea-va oare vântul să cânte slova mamă? 


Aş vrea suflarea toată cuprinsă într-un cor 

Cu ciocârlia alături, cu vânt și cu izvor, 

S-aud privighetoarea cum lumea-ntreagă-o cheamă 
La simfonia vieţii cântând cuvântul mamă. 


Cuvânt ţesut cu fire din lacrimi şi iubire, 

Brodat cu taina jertfei și-a lumii mântuire, 
Mi-aduci în minte chipul zâmbind uşor din ramă 
Îngenunchez-nainte-i, strigând din suflet: mamă! 


TEODOR STANCA 


ÎN NUMELE SFINTEI 
TREIMI 


O rugă se-nalţă spre cerul curat, 
Suind spre celeste-nălțimi 

Și clopote cântă în vers cadențat 
Un imn de mărire solemn, avântat, 
Pe aripi de îngeri în slavă purtat, 
În numele Sfintei Treimi. 


E rostul veciei în Tatăl Ceresc, 

Înalt Ziditorul a toate. 

La voia Lui, veacuri în șir se-mplinesc, 
Lumina se naște, pustiuri rodesc, 
Măriri se înalţă și glorii pălesc, 

El vede și știe și poate. 


Stă-n dreapta Sa Fiul, lisus Dumnezeu, 
Păstorul ce turma-Și adapă. 

El vindecă, iartă și-alină mereu, 

Spre jertfă străbate Calvarul cel greu, 
Drum neted e marea sub umbletul Său, 
Şi Lazăr se scoali din groapă. 


Şi Duhul Ceresc, de la Tatăl solie, 
Coboară deplin pe pământ, 

Dând minţii lumină, făpturii tărie, 
Fiind pretutindeni, veghind în vecie, 
Ca viaţa clădită-n iubire să fie 

Sub pavăza Duhului Sfânt. 


Pe sacre altare stă Crucea-n lumină, 

Ca semn vestitor spre mulțimi. 

E Tatăl și Fiul în pacea divină 

Şi Duhul cel Sfânt spre trăire deplină 

Și fruntea se pleacă și gândul se-nchină 
În numele Sfintei Treimi. 


MARIA ANIA 

RUGĂ 


Ani mulţi s-au dus... se duc...uitând de rădăcină... 
Ne-am înrăit... și-n mers... tot am distrus în jur... 
Nici sufletul nu-i suflet... nici aerul nu-i pur... 

lar omul nu-nţelege - el poartă-ntreaga vină. 


A răscolit pământul, în munţi a tot săpat - 

A otrăvit izvoare, pădurile le-a smuls... 
Puterea vrea putere... nimic nu e de-ajuns... 
Stăpân fără de minte... sub cer s-a-ncoronat'! 


Și rupe... și ucide... și arde... și usucă... 
Și uită ce-i respectul, credinţa şi normalul... 


De-un timp... se simte singur... și nu-și găsește malul... 


Nu ştie-n drumul lui nici unde să se ducă... 


Ajută, Doamne, omul... prea a căzut în hău - 
Dă-i minte să priceapă de ce-i lăsat sub soare - 
N-a fost mereu așa - cu trudă și răbdare, 
Poate-nflori pământul şi binele din rău. 


El poate modela izvoarele și piatra - 
În lut găsește hrană... și artă ... și lumină... 
În el încă există sămânţa cea divină. 
Ce-l leagă de străbuni, de Tine și de vatră. 


Greșelile făcute... ajută-l să-nțeleagă ! 

Dă inimii credință, dă minţii judecată - 

Cu fruntea către Tine... și demnă... și plecată... 
Să lupte pentru el și pentru lumea-ntreagă. 


Să fie iarăşi om, aşa cum vrei să fie - 

Să aibă demnitate, iubire și credinţă - 

Lumină din lumină să poarte în ființă 

Şi candela din suflet mereu rămână vie. 

Sunt vremuri de răstrişte... cu frică și durere... 

Să înțelegem toţi că vina e la noi - 

Prea mulţi sunt goi la minte... și-n suflete sunt goi... 
Prea mulți...goliți de bine...se află la putere. 


În ţară şi oriunde... e rost de judecată - 
Natura ni-i alături... iar Domnul ne învaţă - 
Cu mii de ani în urmă și mii de ani în faţă, 
E timpul să știm toți menirea ce ni-i dată. 


Ajută-ne, Părinte, să înţelegem bine - 

Cu braţele și mintea... să facem ce e drept - 
Să fie omul liber, cuminte și-nţelept - 

Să creadă-n propriul suflet, în cinste și în Tine. 


Să fim mai sus de boală... ajută-ne Părinte! 


Să preţuim și lutul și stânca și 


izvorul - 


Să ştie fiecare ce-i dragostea şi dorul... 
Și lacrima şi râsul şi rostul la cuvinte. 


Încă există Doamne, în om altar curat - 


Sub vreme și sub vremuri mul 


ţi l-am nesocotit - 


E timpul să-nţelegem... căci timpul a venit! 
Să ne trezim, români, să fim ca altă dat! 


Părinte bun, ajută, cu darul Tău divin |... 


Putem răzbi prin răul făcut de 
Tu ştii să ne îndrumi, să cerți ș 


semeni mulți - 
i să asculți... 


Îţi mulțumim, prin rugă, îţi mulţumim. Amin. 


Dr. TEONA SCOPOS 


ÎN DAR... 


În dar de ziua ta 

Îţi aduc urări cadou, 

Să răsune cu trompete 
Îngerii din Cerul Nou... 


Să ai mult spor în casă 

Şi o frumoasă şi bogată masă, 
În familie iubire şi pace 

Şi fericire cum îţi place... 


Să treacă tot răul și nevoile, 
Cerul să îţi lumineze căile 
lar Îngerii lui Dumnezeu 

Să te ajute mereu la greu! 


La mulţi ani! 


IONUŢ COSMIN ARCUȘI 


34 


Învierea 


CUGEIARE 


Când Dumnezeu pe om l-a creat 

Cu voinţă liberă l-a înzestrat, 

După chipul Său l-a zidit 

Și cugetare i-a dăruit. 

Gândirea poate fi politică, socială 
Economică, medicală, spirituală 

Și multe altele s-ar putea enumera 

Că fiecare activitate omenească îşi are gândirea sa. 
Oamenii atunci greşesc, când nu se sfătuiesc 
Și iau hotărâri, de toate 

Fără să fie în domeniul lor de activitate. 
Spiritualitatea de gândire bunăoară 

Care de la Dumnezeu coboară 

Nu poate mintea omenească, rațională fără să facă 
greşeală, 

Că ceea ce într-un anumit domeniu este bine 
Din punct de vedere spiritual nu se cuvine. 
Aşa cum s-a întâmplat 

Când starea de urgenţă s-a instalat 

Și mulţi au vociferat 

Ba chiar și sfaturi au dat, 

Că nu-i cu bună cuviință 

A se împărtăși cu aceeași linguriţă. 

Şi cu mintea rațională cugetând, 

Preoții, pâine și vin dând. 

Dar oamenii credincioși 

Sunt foarte bucuroși, 

Căci cu Hristos se împărtăşesc 

Care de rele îi feresc. 

Mare minune, mai presus de fire 

Și de orice omenească gândire, 

Cum pâine și vin vedem 

lar în realitate Trupul şi Sângele Domnului avem. 
Că unde Dumnezeu voiește 

Rânduiala firii biruiește 

Binele se statorniceşte 

După cum omul nici nu gândește. 

De aceea pentru unii, aceasta-i fericire 

lar pentru alţii poticnire. 

De aceea bine ar fi să știm 

Şi rezervaţi să fim, 

Bine să ne documentăm 

După aceea să criticăm. 

Să ne respectăm fiecare din noi domeniul de activitate 
Căci aşa este cu dreptate. 

Unii cu alţii să colaborăm 

Ca decizii bune să luăm, 

Atunci ne vom bucura de fericire 

Și acum şi-n veșnicie. 


Protosinghel MIHAIL DUMA 


JINDUIREA VEȘNICIEI 


Cel care s-a lepădat 

De loviturile clipei 

Pe ceaţă și-ntuneric, 
Acum, 

Sub jinduirea veșniciei, 

Se confruntă cu cel milostiv, 
EI, cu fiinţa de o clipă 
Tinde spre fiinţa veșnică, 
Spre puterea mântuitoare, 
Şi soarele pocăinţei, 
Alături de binecuvântarea 
Stelelor şi pământului. 


PETRU JICHICI 


ÎNCEPUT BUN 


Am uitat de bunătăţi 
Ce mi le-ai dat Doamne Sfinte. 
Am uitat și de talanţii 
Oferiţi în dar, Părinte, 


Am uitat cât mă iubeşti 

Fiind un nemulțumit. 

Parcă dintr-un somn de moarte 
Acum Doamne m-am trezit. 


Nici nu ştiu cât am dormit 
Te rog nu mă pedepsi. 
Am fost un risipitor 
Îngropându-mi talanţii. 


Mai dă-mi o șansă, Părinte 
Ajută-mi creştin bun să fiu. 
Şi dă-mi darul pocăinţei 
Până nu e prea târziu. 


Preot IOAN VASILE CHEREGI 

După două luni cât a 
durat starea de urgență 
generată de răspândirea 
noului coronavirus, 
„ credincioşii timişoreni 
s-au reunit în rugăciune, 
în parcul din proximitatea 
Catedralei mitropolitane 
în Duminica a 5-a după 
Sfintele Paști, când a fost 
prezent și Înaltpreasfinţitul 
Părinte loan, Mitropolitul 
Banatului. 

După citirea 
fragmentului evanghelic 
ce redă convorbirea 
dintre Hristos și femeia 
samarineancă, Chiriarhul 
a rostit un cuvânt de 
învățătură, evidențiind 
faptul că, această femeie anonimă din Samaria, contemporană cu lisus, a venit la fântâna lui lacob pentru a lua 
apă, nu doar cu un vas făcut din lut, ci și cu un altul, mai presus decât primul, și anume: cu inima, pentru a primi 
„apa cea vie”, adică învățătura imuabilă și mântuitoare descoperită de Fiul lui Dumnezeu. La final, Mitropolitul 
Banatului a exprimat cuvinte de apreciere pentru toţi credincioșii, care în această perioadă grea, cu multe măsuri 
de limitare a libertăţii de mișcare, și-au pus nădejdea în ajutorul și milostivirea lui Dumnezeu. 


În duminica a şaptea după 
Paști, Părintele Mitropolit loan a 
poposit în mijlocul preoților și al 
credincioșilor parohiei Timișoara- 
losefin. La momentul îndătinat, 
Înaltpreasfinţia Sa a adresat un 
înălțător cuvânt de învățătură 
credincioşilor, în care a subliniat 
frumuseţea, profunzimea și 
importanţa rugăciunii rostite de 
Domnul nostru lisus Hristos după 
Cina cea de Taină, cunoscută 
cu numele de „Rugăciunea 
Arhierească”, 

La finalul Sfintei Liturghii, 
Înaltpreasfinţitul Părinte loan a 
oferit preoţilor şi credincioșilor 
lucrarea „Pe cărarea Crucii” (295 
p.) „ apărută de curând la editura 

Agnos din Sibiu. Tipărită în condiţii grafice de excepţie, cartea Înaltpreasfintiei Sale însumează, sub formă de 
întrebări și răspunsuri, zeci de convorbiri și învățături duhovnicești consemnate de prof. dr. Luminiţa Cornea, 
picurate, duminică de duminică, în sufletul credincioșilor din parohiile pe care le arhipăstorește. 

„Primită cu multă bucurie de către credincioșii prezenţi la Sfânta Liturghie, cartea Părintelui Mitropolit loan 
va mângâia multe suflete, va fi de mare folos duhovnicesc celor ce caută pacea , iertarea, iubirea și frumuseţea 
negrăită a credinţei. Scrisă adesea cu lacrimi, în duh filocalic, de către un Ierarh care șterge lacrimi, alină suferinţe 
și împlinește lipsuri, această carte va însoți multe suflete pe cărările Crucii și ale Raiului. Mulţumim, Părinte 
Mitropolit, pentru bucuria pe care ne-aţi făcut-o în duminica a 7-a după Paști, închinată Sfinţilor Părinţi de la 
Sinodul | ecumenic”, a precizat pr. dr. lonel Popescu, parohul bisericii cu hramul „Naşterea Maicii Domnului” a 
parohiei Timişoara-losefin. 


Activităţi filantropice la Centrul eparhial 

: - În ziua de 1 mai, când se sărbătorește 
Ziua Internaţională a Muncii, s-au distribuit 
mai multe tone de apa îmbuteliată 
spitalelor din Timișoara. 

Părintele Mitropolit loan împreună 
i cu monahiile de la Centrul eparhial 
| au distribuit trei tone de apă minerală 
Spitalului Judeţean, Maternităţii Bega și 
Maternităţii Odobescu din Timişoara. 

Pe lângă rugăciunile de sănătate pe 
care Înaltpreasfinţitul Părinte Mitropolit 
le face pentru cei aflaţi în spitale, dar și 
pentru păzirea de boală a celor sănătoși, și 
„cele ale Martei” sunt împlinite zilnic prin 


mila și dragostea lui Dumnezeu. 
x 


În contextul pandemiei, la iniţiativa 
Înaltpreasfinţitului Părinte loan, 
Mitropolitul Banatului, Fundaţia 
Filantropia Timișoara a oferit joi, 7 mai, 
sprijin instituţiilor socio-medicale, care, în toată această perioadă, au avut un regim special în ceea ce privește 
hrana și asistenţa celor aflaţi 
în suferinţă. 

Ajutorul a constat în cinci 
tone de produse alimentare * 
(ulei, zahăr, făină, orez și 
făină de mălai), care au fost 
distribuite următoarelor 
instituţii: Spitalul de 
Psihiatrie din Gătaia, Spitalul 
de Psihiatrie și Măsuri de 
Siguranţă Jebel, Direcţia de 
Asistenţă Socială a Primăriei 
Timişoara, Direcţia Generală 
de Asistenţă Socială și 
Protecția Copilului Timiș, 
Fundaţia Rudolf Walter, 
Penitenciarul din Timişoara, ! 
Serviciul de Ajutor Social 
Maltez, Federaţia Caritas a 
Diocezei Timişoara. 

Joi 30 aprilie, o 
comisie specializată a 
Departamentului de 
Evidenţă Patrimoniu, 
Achiziţii şi Monitorizare 
Investiții a Universităţii de 
VestTimișoara a recepționat 
din partea constructorului, 
clădirea aflată în campusul 
universitar din strada Oituz 
şi destinată facultăţii de 
Teologie Ortodoxă. 

Clădirea de patrimoniu 
a fost atent restaurată şi 
minuţios amenajată de 
specialişti în domeniu, 
astfel încât în momentul 
de faţă satisface cele 
mai exigente cerinţe 
tehnice, ecologice şi de 
accesibilitate. Suprafaţa 
generoasă, compusă din parter, etaj şi mansardă, oferă spaţii pentru săli de curs, seminar, amfiteatre, capelă, 
săli de documentare, precum şi multiple soluţii multifuncţionale pentru organizarea de conferinţe, simpozioane, 
manifestări artistice. 

În momentul de față, spaţiul este complet funcţional şi accesibil, astfel încât cu începere din anul universitar 
2021-2020, studenţii teologi îşi vor desfăşura cursurile în condiţii deosebite, beneficiind de dotări ultramoderne şi 
într-o zonă urbană situată la confluenţa dintre centrul istoric al Timişoarei şi „noua Timişoară”, un oraş aflat în plină 
dezvoltare economică şi culturală şi ridicând provocări inclusiv de natură teologică şi religioasă fără precedent. 

Noul sediu al facultăţii de Teologie Ortodoxă se află la jumătatea distanţei dintre Piaţa Unirii şi lulius Town, într- 
un campus universitar gândit şi situat astfel încât să răspundă exigenţelor actuale şi cu o privire optimistă spre 
viitor, oferind absolvenţilor Universităţi de Vest din Timişoara o pregătire deschisă spre un orizont trăit deja încă 
din timpul anilor de studiu. 
Campusul universitar de pe 
strada Oituz, unde se găseşte 
noul sediu al Teologiei, mai 
cuprinde Facultatea de 
Arte şi Design, sala de sport 
a Universităţii de Vest şi se 
învecinează cu Memorialul 
Revoluţiei din Decembrie 
1989. 

Pentru admiterea 2020, 
vor fi disponibile pentru 
înscriere, pentru ciclul de 
Licenţă în Teologie Ortodoxă 
Pastorală, 15 locuri bugetate 
şi 25 de locuri cu taxă. 
Pentru ciclul de Master în 
Teologie Ortodoxă Pastorală, 
programul „Religie, cultură, 
societate” dispune de 12 
locuri bugetate şi 18 locuri cu 
taxă. 

La biserica Studenţilor din Timișoara, 
în Joia Înălţării Domnului s-a săvârşit 
Sfânta Liturghie în prezenţa unui număr 
semnificativ de credincioși. La finalul 
Sfintei Liturghii, părintele Marius loana a 
ţinut un cuvânt de învăţătură prin care i-a 
evocat pe eroii neamului, pe cei care, prin 
jertfa lor, au sfinţit pământul românesc 
şi au menţinut trează conștiința unităţii 
de neam a tuturor românilor. După acest 
cuvânt comemorativ, credincioşii bisericii 
împreună cu preotul lor s-au dus la 
Monumentul Omagial situat în campusul 
studenţesc și pentru a-și cinsti eroii 
printr-o slujbă de pomenire. 

Părintele i-a pomenit în cuvântul său și 
pe cei trei tineri consemnați pe inscripția 
monumentului: Nagy Eugen, Florian 
Tiberiu, Nicolae Ovidiu Muntean, eroi care 
au murit în zilele Revoluţiei din 1989 chiar 
în acest campus studenţesc. Preotul studenţilor a evocat viaţa acestora: trupul tânărului Nagy Eugen, în vârstă de 
numai 17 ani, ucis pe în primele zile ale Revoluţiei, a fost incinerat la București, la Crematoriul "Cenuşa”. Aceeași 
soartă au avut-o Nicolae Ovidiu Munteanu, în vârstă de 25 de ani, student la Mecanică Fină și proaspăt părinte, 
fiica acestuia născându-se cu o lună înaintea Revoluţiei, în noiembrie 1989. Florian Tiberiu Antoniu, originar din 
Maramureș, student la Facultatea de Mecanică Agricolă din Timișoara, a murit în 17 decembrie, cu numai câteva 
zile înainte de a împlini 20 de ani. Și el a fost împușcat în cap, apoi incinerat la același crematoriu de tristă amintire 
pentru Timișoara anului 1989. Destinul lor și al altora s-a curmat brusc și istoria țării s-a frânt în două. Părintele a 
subliniat că, prin jertfa lor, a tuturor eroilor, noi astăzi ne rugăm împreună liberi, într-o biserică a tinerilor, uniţi 
sub tricolor. 

Cuvântul de învăţătură a evidenţiat la ceas de comemorare a eroilor Timișoarei de la Revoluţia din 1989, 
câteva sincronizări providenţiale care au marcat destinul recent al Bisericii Studenţilor. Astfel, în anul în care s-a 
săvârşit prima liturghie 
la Biserica Studenților, 
în 1996, sculptorul 
timişorean Ștefan 
Kelemen a dăltuit în 
piatră o cruce închinată | 
tinerilor eroi martiri pa 
care au fost secerați 
de gloanţe chiar în | 
campusul studențesc. 
Piatra de travertin în 
care sculptorul a realizat 
Monumentul Omagial, 
este adusă din același 
loc din care va fi adusă 
mai târziu piatra folosită 
la fântâna de la altarului 
bisericii. Pornind de la 
imaginea evanghelică 
a apei dătătoare de 
viață, fântână de la 
altar, proiectată la acea 

vreme de etnograful Ernest Bernea, va fi lucrată în piatră, peste câţiva ani, tot de sculptorul Ștefan Kelemen. 
Aceeași piatră de travertin adusă de la Orăștie a venit, după alți ani, să înveșmânteze Biserica Studenţilor în a 
treia etapă a construcţiei, și anume, a placării ei exterioare. Sintetizând, vom spune că ideea unei biserici pentru 
studenţi a pornit de la jertfa unor mărturisitori și martiri, s-a materializat printr-un proiect realizat de arhitectul 
Şerban Sturza, lucrările de construcţie s-au început prin osteneala domnului Marcel Cazacu din Timişoara, iar 
edificarea bisericii propriu-zise și a comunităţii spirituale din acest loc s-a făcut prin munca neobosită a părintelui 
Marius loana. Peste toate acestea, providenţa divină a adunat la un loc, cum ar fi spus L. Blaga, aceleași "pietre 
pentru templul meu” ca să sfinţească, în mod minunat, acest triptic: monumentul eroilor, fântâna din altar și 
veșmântul bisericii. 

Fie dar ca Cel care a rânduit această chemare tainică a pietrelor celor necuvântătoare, să întărească lucrarea 
sfinţitoare pe care o desfășoară aici, în Biserica Studenţilor, slujitorul Său, preotul studenţilor, aflat sub ascultarea 
şi arhipăstorirea Înaltpreasfinţiei Sale, loan Selejan Mitropolitul Banatului. lar eroilor noștri, ai neamului românesc, 
le închinăm aceste versuri de pe inscripţia Monumentului Omagial: "Ne vom întoarce ca un fum/ Ușor ținându-ne 
de mâini/ Toţi cei de ieri în cei de-acum/ Cum trec fântânile-n fântâni!” (A consemnat preot dr. MARIUS IOANA). 


Joi 21 mai, de praznicul Sfinţilor Împărați Constantin și Elena, a fost serbat hramul de vară (al doilea) al mănăstirii 
Luncanii de Sus. În ajunul praznicului a fost săvârşită privegherea de către părintele Marcel Nicolae Moclinda de 
la parohia Şipet. 

În dimineaţa praznicului, cu binecuvântarea Înaltpreasfinţitului Părinte Mitropolit loan al Banatului au slujit 
Sfânta Liturghie mai mulţi clerici: părintele arhim. Simeon Stana, exarh eparhial, părintele Marius Florescu, 
redactor la Centrul eparhial, părintele Mugurel Sava de la mănăstirea Petroasa Mare, părintele Virgil Brotnei de la 
parohia ucraineană Pădureni şi părintele Viorel Brotnei de la parohia ucraineană Petroasa Mare. De faţă a fost şi 
părintele pensionar Teofil Bradea. 

Cuvântul de învăţătură a fost rostit de către părintele exarh. După Sfânta Liturghie a fost săvârşită slujba 
parastasului. 

La final credincioşii prezenţi au primit prinoase binecuvântate, din partea obştii conduse de maica stareță 


1-a d! 


129) pre 2/2 


stavrofora Filoteea Nistor, care şi-a sărbătorit tot acum aniversarea zilei de naştere. 

Mănăstirea a fost înfiinţată în anul 2001 cu binecuvântarea Mitropolitului Nicolae Corneanu, mai întâi 
ca schit. Piatra de temelie s-a pus de către Episcopul Lucian al Caransebeşului, pe vremea când era episcop- 
vicar la Timişoara, la 12 august 2001. Biserica, la fel ca întreg aşezământul, este din lemn şi impresionează prin 
dimensiunile sale. Alte lucrări de construcţie s-au desfăşurat între anii 2001-2006. 

Sfinţii Împărați Constantin si Elena sărbătoriţi în Protopopiatul Sânnicolau Mare 


E] 


E] 


Joi, 21 mai, de sărbătoarea Sfinţilor Împărați Constantin și Elena, părintele protopop Marius Podereu a fost 
prezent în mijlocul credincioșilor parohiei lecea Mică, protopopiatul Sânnicolau Mare la Sfânta și Dumnezeiasca 
Liturghie. Sfânta Slujbă a fost oficiată de către preotul paroh Dinu Constantin Bizgan, în altarul de vară din curtea 

bisericii. Predica a fost rostită de către părintele protopop care a evidenţiat rolul Sfinţilor Împărați în istoria 
creștinismului. La finalul Sfintei Liturghii părintele paroh Dinu Constantin Bizgan a fost felicitat de către părintele 
protopop cu ocazia aniversării zilei onomastice. 

După amiază, la ora 15, în parohia Sânpetru Mic s-a oficiat slujba Vecerniei și a tăierii colacului cu ocazia 
hramului bisericii „Sfinţii Împărați Constantin şi Elena” Sfânta Slujbă a fost oficiată de către un sobor de preoți, 
în frunte cu protopopul Sânnicolaului, care a ţinut și un cuvânt de învățătură. La final preotul paroh Gheorghe 
Vițelar a mulțumit celor prezenți. 

Tot în această zi și parohia Saravale și-a serbat hramul bisericii. Slujba de hram s-a oficiat în curte lăcașului de 
cult. La finalul acesteia părintele protopop a evidenţiat aspecte din viaţa Sfinţilor serbaţi, iar părintele paroh Dan 
Şirianţu a vorbit despre rolul bisericii în comunitate și a mulțumit celor de faţă. 


„mm Sâmbătă, 9 mai a fost sărbătorită Ziua 
„ Independenţei de Stat a României în biserica cu 
“ hramul „Naşterea Maicii Domnului” din parohia 
Birda. Activitatea religios-culturală a fost realizată 
pentru a fi difuzată on-line prin pagina de internet 
“ a parohiei şi pagina „Hristos împărtășit copiilor” de 
» peoreţea de socializare. 

Activitatea s-a întins pe timpul a două ore și a 
fost compusă din slujba Tedeumului urmată de 
cateheza „Contribuţia Bisericii Ortodoxe Române 
la cucerirea Independenţei României” cu mărturii 
legate de Biserica Ortodoxă din Regat, dar și cea din 
Transilvania şi Banat. Referitor la Biserica Bănăţeană 
s-a făcut vorbire despre iniţiativele filantropice 
din orașele și satele din provincia dintre Dunăre și 
Mureş. 

Pentru a evidenția jerfa din Războiul de 


Independenţă afost prezentată o expoziţie de documente 
și fotografie și a fost pregătit pentru vizionare filmul aristic 
„Pentru Patrie (1977). 

X* 

La Praznicul Înălţării Domnului se cinstesc eroii 
neamului românesc căzuți în toate locurile și timpurile 
pentru libertatea, independenţa și unitatea poporului 
român. 

Slujbele au debutat cu prăznuirea Înălţării Domnului, 
în ajun, 27 mai prin oficierea Slujbei Privegherii (Vecernia - 
unită cu Litia şi Utrenia) la biserica cu hramul „Naşterea 
Maicii Domnului” din parohia Birda. a 

În ziua de Înălțarea Domnului a fost oficiată slujba | 
Parastasului pentru eroi la Monumentul închinat | 
memoriei lor din curtea bisericii parohiale. Apoi a fost | 
săvârşită Sfânta Liturghie în curtea bisericii cu hramul 
„Sfinţii Arhangheli Mihail şi Gavriil” din filia Sângeorge. 
După otpustul Sfintei Liturghii a fost oficiată slujba 
Parastasului pentru eroi la Monumentul dedicat acestora. 

Prin grija Primăriei și Consiliului Local Birda au fost 
așezate cu această ocazie coroane de flori ca simbol de 
cinstire şi neuitare a jertfei eroilor locali din cele două 
războaie mondiale. 

Nou număr al revistei „Sfeșnicul” (nr. 1 / 2020) 

De curând a apărut un nou număr al revistei semestriale „Sfeșnicul” din Maşloc, jud. Timiş. Editată de Parohia 
Ortodoxă și Școala Gimnazială din Maşloc în coordonarea prof. Maria Pavlovici-Pătruţ și pr. ic. stavr. Iliia Pavlovici- 
Pătruţ, revista în cuprinsul a 36 de pagini oferă cititorilor articole de specialitate, poezie, cronica activităţilor 
culturale desfășurate în parteneriat între Biserică și Școală, fotografii. 

Din sumar am reținut materialul „Recuperarea elevilor cu nevoi speciale în context european” de psiholog 
Mariana Heber. În cadrul expunerii, autorul prezintă principalele deficienţe (fizice, de dezvoltare, comportamentale, 
senzoriale) dar oferă și două posibilități de îndreptare: Brain Gym („Gimnastica Minţii”) și metoda Team Teach 
(strategii de comunicare). 

Tot din această categorie a învăţământului special pomenim alte două articole: „Principii de educaţie integrate” 
(p. 11-12) de prof. Maria Pavlovici-Pătruţ și „Ce este frica?” iscălit de prof. Denisa Fuiorea. 

Profesorul Ovidiu Răzvan Pecican debutează în acest număr poetic cu câteva realizări în stihuri. 

Religia creştin-ortodoxă este prezentă prin mai multe materiale din sfera spritualităţii și istoriei bisericești. 
Amintim câteva titluri: „Obiceiuri și tradiţii în Postul Mare din Banat” de Maria și Mariana Martin; „Viaţa în Duhul” 
de Bogdan Pavlovici-Pătruţ și „Contribuţia Bisericii Ortodoxe Române la cucerirea Indepentenţei României” de 


preot Valentin Bugariu. 


Revista poate fi consultată accesând siteul: 


Nou număr al revistei ,„Arhanghelul” (nr. 34 / 2020) 17 


A apărut cel de-al doilea număr 
pe 2020 al revistei de cultură și religie 
rurală „Arhanghelul!” din Birda. În sumar 
se regăsesc mai multe articole fiecare 
reliefând activitatea Bisericii. 

Editorialul „Misiune din vremea 
pandemiei” dezvăluie inițiativele 
religioase, catehetice și culturale ale 
parohiei Birda în timpul a două luni, 
vremea în care candela rugăciunii nu s-a 
stins (p. 1-2). 

Rubrica  „Documentar” ilustrează 
contribuţia unei zile la cinstirea unei 
localităţi: „Gânduri la sărbătorirea satului 
Sângeorge”trăite și mărturisite de preotul 
Valentin Bugariu, autorul acestor rânduri 
(p. 3-5). 

Semnificaţia prăznuirii Zilei Eroilor la 
Înălţarea Domnului este expusă în rubrica 
„Restituiri” de către prof. Octavian Gruiţa 
din Giroc în articolul: „Povestea eroului 
necunoscut” (p. 5). 

Anul comemorativ din Patriarhia 
Română este prezent printr-un medalion 
închinat celui mai însemnat filantrop 
bănăţean: „Emanuil Ungurianu - un 
filantrop bănăţean” (p. 6-8). 

Cronica parohială pe parcursul a cinci 
pagini încheie acest număr. 

Revista poate fi consultată accesând 
link-ul: https://www.scribd.com/ 
document/464309096/Arhanghelul-Nr- 
2-2020-Color. 

https://www.scribd.com/document/464210060/Sfesnicul. 


Editorial: 


Misiune din vremea pandemiei 


În prag de primăvară şi peste România s-au 
abătut norii negrii ai unui nou virus care a străbătut 
din Orient şi până în Insulelele Britanice, Asia şi 
Europa, apoi America cu urmări din cele mai grele. 
Numai în România, potrivit statisticilor oficiale au 
fost confirmate 18.283 de cazuri, din care în județul 
Timiş au fost 498 de cazuri, 390 confirmate şi 5I 
decese. 

În faţa acestui pericol, autorităţile oficiale au 
luat măsuri concretizate prin starea de urgenţă şi cea 
de alertă, în care s-au impus 
câteva reguli stricte. Unele 
din acestea au adus atingere 
activității bisericeşti în 
general. 

Sărbătoarea Sfinţilor Mu- 
cenici din Sevastia (9 martie). 
a fost ultima slujbă oficiată în 
prezența credincioşilor. De 
acum şi până în Duminica a 
V-a după Paşti (17 mai), 
slujbele au fost oficiate la 
începutul pandemiei şi la 
finalul ei, în parcul bisericilor 
din Birda şi Sângeorge, iar 
vreme de mai bine de două 
luni în biserici, dar fără 
participarea credincioşilor, 

Rugăciunea publică nu a fost întreruptă nici în 
această perioadă. Au fost oficiate Sfintele Liturghii 
(a Darurilor mai înainte Sfinţite, a Sfinţilor Vasile 
cel Mare şi loan Gură de Aur), laudele bisericeşti 
(Vecernia şi Utrenia), slujbele Deniilor. Prin 
intermediul pomelnicelor trimise on-line au fost 
pomeniţi cei vii şi cei adormiţi, iar în Sâmbăta lui 


Lazăr au fost pomeniţi toţi cei adormiţi din Birda şi 
Sângeorge. 

Anul acesta Sfintele Paști au fost pregătite de 
fam. Scrofan, la Birda şi fam. Ofilat la Sângeorge. 
Au fost distribuite 400 de pahare cu Sf. Paşti prin 
voluntari atât în parohie, cât şi în filie. Tot prin 
intermediul voluntarilor a fost adusă Sfânta Lumină 
a Învierii de la Ierusalim şi dusă la casele 
credincioşilor. La Praznicul Izvorului Tămăduirii a 
fost sfinţită aghiasma mică şi distribuită la casele 
credincioşilor. 

O rugăciune aparte a 
constituit-o cea denumită 
Rugăciunea comună de la 
ora 12%, când a fost 
săvârşit Acatistul sau Para- 
clisul Maicii Domnului, al 
unor sfinți tămăduitori şi al 
celor români. 

Au fost pregătite 
diferite cuvinte de învăţă- 
tură ocazionale şi predici 
tematice, opinii, mărturii 
care au fost realizate prin 
înregistrarea Evanghelici şi 
a predicii zilei sau în scris. 
De asemenea au fost lectu- 
rate sinaxarele sărbătorilor 
Duminicilor, praznicelor şi 
cele ale sfinţilor. De-a lungul acestei perioade sub 
forma unor scurte note au fost în(scrise) importanța 
cinstirii unor sfinţi: „Moş Alexe, purtător al cheilor 
anului” (17 martie); „Sfânta Drosida, fiica lui 
Traian” (22 martie); „Duminica Sfintei Cuv. 
Mucenice Maria Egipteanca” (4 aprilie); „Sfântul 
Mucenic Sava de la Buzău” (12 aprilie); ântul 
lerarh Teotim al Tomisului” (20 aprilie); „Sfântul 
nostru: Sfântul Mare Mucenic Gheorghe” (23 

ÎNSCRIEREA LA LICEUL TEOLOGIC ORTODOX 
„SFÂNTUL ANTIM IVIREANUL” — 2020-2021 


Înscrierea la Liceul Teologic Ortodox „Sfântul Antim Ivireanul” pentru probele de aptitudini se va realiza 
în perioada 2-5 iunie. 

Completarea opţiunilor în fişele de înscriere, de către absolvenţii clasei a VIII-a şi de către părinţii acestora, 
se va realiza în perioada 2-6 iulie 2020, iar repartizarea computerizată va avea loc în data de 10 iulie 2020. 


ACTE NECESARE PENTRU OBŢINEREA BINECUVÂNTĂRII 

(înscrierea pentru admiterea la unităţile de învățământ cu profil vocaţional teologic) 

1. Cerere (formular tip eliberat de Sectorul Învățământ și activităţi cu tineretul; se completează și se 
semnează de către candidat și se trimite în format electronic); 

2. Foaia matricolă pentru clasele V-VIII sau adeverinţă în care să fie menţionate: mediile generale la 
învăţătură şi media la Religie și Purtare, din clasele V-VII şi semestrul | din cls. a VIll-a. De asemenea, Anexa la 
fișa de înscriere o veti trimite ulterior, după eliberarea acesteia de către școala de provenienţă; 

3. Certificat de botez sau adeverinţă de botez (copie scan) — în cazul în care Botezul a fost efectuat în altă 
eparhie se va obţine înfierea în cadrul Arhiepiscopiei Timişoarei prin Sectoarele Învăţământ şi activităţi cu 
tineretul și Administrativ bisericesc; 

4. Certificat de naştere (copie scan); 

5. Carte de identitate (dacă este cazul - copie scan); 

6. Recomandarea preotului duhovnic și a Consiliului parohial din localitatea de domiciliu (copie scan) — 
cu antet, semnătură şi ştampilă; 

7. Recomandarea profesorului de Religie (copie scan); 

8. Fişă medicală de la medicul de familie sau unitatea școlară unde elevul termină clasa aVIll-a, cu anexă 
adeverinţă vaccinari și menţiunea nu este în evidenţă cu epilepsie sau boli psihice — copie scan 

9. Acte identitate părinţi (copii scan) 


Detalii: Adela Panait, Directorul Liceului 0724.521.272 


Dosarul de înscriere a candidaţilor se va putea depune inimae on-line, prin transmiterea documentelor 
pe adresa de e-mail a unităţii de învăţământ: ltosfantimegmail.com. 

Graficul admiterii și alte informaţii legate de aceasta vor fi anunţate pe pagina web a școlii: https:// 
liceulortodoxsfantulantim.ro/informatii-inscriere-profil-teologic-clasa-a-ix-a/ 

În cadrul examenului de admitere la profilul teologic, candidaţii vor susţine, la nivelul probelor de 
aptitudini, următoarele probe: 

=  uninterviu/colocviu/probă orală, evaluate cu calificativ admis/respins; 

„  probădeverificarea cunoștințelor religioase, inimae cu notă. 

1. Interviul/colocviul/proba orală (online) constă în: 

a) verificarea dicţiei prin: rostirea unei rugăciuni/poezii, la alegerea candidatului; 

b) motivarea alegerii unei unităţi de învăţământ inimael teologic; 

c) verificarea aptitudinilor inimae, prin intonarea unei cântări religioase, la alegerea candidatului. 

2. Proba deverificare a cunoștințelor religioase (VCR) constă în calcularea, cu două zecimale, fără rotunjire, 
a mediei aritmetice a mediilor anuale la disciplina religie din clasele V-VIII. Nota prin care se evaluează această 
probă constituie nota finală la proba de aptitudini (APT). Media inima la proba de verificare a cunoștințelor 
Ia disciplina religie (VCR) trebuie să fie minimum 7 (șapte). 

ADMITEREA LA FACULTATEA DE TEOLOGIE 
ORTODOXĂ DIN TIMIŞOARA 
2020-2021 


ADMITEREA LA 
CICLUL DE LICENŢĂ - TEOLOGIE ORTODOXĂ PASTORALĂ 


Descrierea probei / probelor de examen 

În condiţiile în care, din cauza pandemiei cu noul coronavirus, procesul educaţional din România a fost 
perturbat, pentru anul universitar 2020 / 2021, procesul de admitere la ciclul de licenţă se va face preponderent 
online, iar media generală de admitere se va calcula ţinând cont exclusiv de media finală a examenului de 
bacalaureat. 


Informaţii probe de admitere 
Formula de calcul a mediei de admitere 
Media generală de admitere se va calcula ţinând cont exclusiv de media finală a examenului de bacalaureat. 


Criterii de departajare a candidaţilor cu medii egale: 

Admiterea în ciclul de studii universitare se face strict în ordinea descrescătoare a mediilor de admitere obţinute 
de candidaţi, în funcţie de opţiunile candidaţilor şi în limita numărului de locuri pentru care se organizează 
concursul. Numărul de locuri bugetate nu poate fi depăşit. 

Candidaţii cu medii egale clasaţi pe ultimul loc se departajează conform următoarelor criterii stabilite de 
Consiliul facultăţii: 

* nota obținută la examenul de bacalaureat la disciplina Limba și literatura română; 

« nota obținută la examenul de bacalureat la disciplina Istorie sau Geografie (pentru candidaţii proveniţi de la 
profilul uman), respectiv Matematică sau Fizică (pentru candidaţii proveniţi de la profilul real). 

Listă acte necesare 


=  carteadeidentitate; 

= două fotografii colorcu dimensiune 34 cm („tip buletin/carte de identitate”); 

=  diplomade bacalaureat sau diploma echivalentă/ adeverinţa de absolvire eliberată de liceul absolvit, 
pentru candidaţii care au susținut examenul de bacalaureat în sesiunea iulie-august 2020; 

= certificat de naştere; 

„ adeverinţa medicală eliberată de medicul de familie, nu mai veche de 30 de zile la data încărcării pe 
platformă a documentelor, care să ateste dacă respectivul candidat este apt pentru a se înscrie să parcurgă 
studii universitare și, dacă este cazul, afecțiunile cronice de care suferă candidatul (neuropsihiatrice, de natură 
psiho-patologică, pulmonare, dermato-venerice, handicap (tipul, gradul) etc.). Tulburările specifice de învățare 
(dislexie, disgrafie, discalculie etc.) sau eventuale cerințe educaţionale speciale vor fi atestate printr-un certificat 
de diagnostic; 

=  diplomadelicenţă sau diploma echivalentă cu aceasta, respectiv diploma de absolvire (absolvenţii de 
colegiu), pentru cei care doresc să urmeze o a doua specializare; 

= acte doveditoare pentru candidaţii care solicită scutirea de taxa de înscriere la concursul de admitere; 

= acte doveditoare pentru candidaţii care au obţinut un premiu la faza internaţională sau naţională a 
olimpiadelor şcolare în domeniul Ştiinţe umaniste; 

=  oscrisoaredeintenţie; 

„ certificatul de botez; 

=  orecomandaredela preotul paroh; 

„ binecuvântarea Chiriarhului de care aparţine. 


Perioada de înscriere: 

= iulie 2020, ora 8:00 - 16 iulie 2020, ora 16:00 
Data afişării rezultatelor 

. 17 iulie 2020, ora 12:00 

Perioada confirmării locurilor 


46 Învierea 


=  18iulie 2020,ora 8:00 — 22 iulie 2020, ora 16 
Data afişării rezultatelor finale 
=  27iulie2020,ora 12:00 


Calendar admitere septembrie 
Perioada de înscriere 

„ 7-13 septembrie 2020 
Data afişării rezultatelor 

=  14septembrie 2020 
Perioada confirmării locurilor 
= 14-16septembrie 2020 
Data afişării rezultatelor finale 
„ 17septembrie 2020 


Înscrierea şi admiterea on line se poate face pe pagina web: 
https://admitere.uvt.ro/listing/teologie-ortodoxa-pastorala/ 


ADMITEREA LA 
CICLUL DE MASTER - RELIGIE, CULTURĂ, SOCIETATE 


Descrierea probei / probelor de examen 

Proba de concurs constă exclusiv în evaluarea dosarului. Aceasta reprezintă acordarea unei note care 
corespunde mediei obţinute de candidat la examenul de licenţă. 

Informaţii probe de admitere 

Formula de calcul a mediei de admitere 

Evaluarea dosarului 100% 

Criterii de departajare: 

În cazul existenţei mai multor candidaţi care au o medie egală cu cea a candidatului clasat pe ultimul loc 
repartizat la buget se vor lua în considerare: 

= media examenului de licenţă; 

„  medialadisciplina fundamentală a specializării de masterat de-a lungul anilor de studiu la ciclul licenţă. 

Condiţii speciale de admitere pentru elevii cu rezultate la olimpiade și concursuri naționale și internaţionale. 


Listă acte necesare 

„ cartea deidentitate; 

= două fotografii colorcu dimensiune 34 cm („tip buletin/carte de identitate”); 

= diploma de bacalaureat; 

„  diplomadelicenţă sau adeverinţa de licență pentru absolvenţii promoţiei 2020 (media anilor de studiu 
şi media licenţei); 

= certificat de naştere; 

= adeverinţa medicală eliberată de medicul de familie, nu mai veche de 30 de zile la data încărcării pe 
platformă a documentelor, care să ateste dacă respectivul candidat este apt pentru a se înscrie să parcurgă 
studii universitare și, dacă este cazul, afecțiunile cronice de care suferă candidatul (neuropsihiatrice, de natură 
psiho-patologică, pulmonare, dermato-venerice, handicap (tipul, gradul) etc.). Tulburările specifice de învățare 
(dislexie, disgrafie, discalculie etc.) sau eventuale cerințe educaţionale speciale vor fi atestate printr-un certificat 
de diagnostic; 

= diploma de master pentru cei care doresc să urmeze o a doua specializare; 

= acte doveditoare pentru candidaţii care solicită scutirea de taxa de înscriere la concursul de admitere; 

L o scrisoare de intenţie; 

„ certificatul de botez; 

=  orecomandarede la preotul paroh; 

„ binecuvântarea Chiriarhului de care aparţine. 


Perioada de înscriere 
+ iulie 2020, ora 8:00 — 16 iulie 2020, ora 16:00 
Data afişării rezultatelor 
. 18 iulie 2020, ora 12:00 
Perioada confirmării locurilor 
. 18 iulie 2020, ora 8:00 — 22 iulie 2020, ora 16:00 
Data afişării rezultatelor finale 
=  23iulie 2020,ora 12:00 


Calendar admitere septembrie 
Perioada de înscriere 

„  7-15septembrie 2020 
Data afişării rezultatelor 

=  16septembrie 2020 
Perioada confirmării locurilor 
a 16-17septembrie 2020 
Data afişării rezultatelor finale 
=  18septembrie 2020 


Înscrierea şi admiterea on line se poate face pe pagina web: 
https://admitere.uvt.ro/listing/religie-cultura-societate/ 

